ועדת החינוך, התרבות והספורט, כנסת 16, פרוטוקול מספר 443, 2005-05-17 09:30

מל פולישוק-בלוך: שלום, אני פותחת את ישיבת ועדת החינוך בנושא המצער והמיותר, בעקבות הצעה לסדר של חבר הכנסת יוסי שריד, הפיטורין ההמוניים של המורים.

מל פולישוק-בלוך: בשבוע שעבר התקיימה ישיבה של מליאת הכנסת בנושא הזה, ובעקבות זה אנחנו יושבים כאן היום.

מל פולישוק-בלוך: אני שמחה שהמליאה התייחסה לנושא, אבל אנחנו כאן סביב השולחן הזה כבר עסקנו בנושא של הפיטורין ושל יישום דו"ח דברת.

מל פולישוק-בלוך: כאשר דברת היה בישיבת ועדת החינוך לפני מספר חודשים והציג את הדו"ח שלו, הוא אמר במפורש שמה שארגוני המורים אומרים על פיטורין המוניים של עשרות אלפי אנשים זה עובדתית לא נכון, וכי הוא מדבר על 9,000 מורים ב-5 שנים.

מל פולישוק-בלוך: כאשר אני למדתי בכיתה ב לחלק 9,000 ב-5, זה לא הגיע ל-4,500 מורים בשנה הראשונה.

מל פולישוק-בלוך: אני מאמינה לשרה שהיא רוצה ברפורמה אמיתית במערכת החינוך.

מל פולישוק-בלוך: כולנו שותפים לזה, וכל המורים במדינת ישראל רוצים שינוי במערכת החינוך כדי לשפר אותה.

מל פולישוק-בלוך: הם גם רוצים לשפר את מצב השכר שלהם.

מל פולישוק-בלוך: הם הרי צריכים להיות טיפשים גמורים כדי לא להביא לכך שהשכר שלהם יעלה בעשרות אחוזים.

מל פולישוק-בלוך: עם זאת, מה שהיום מוצע כצעד ראשון של הרפורמה הגדולה בחינוך, פיטורין של 4,500 איש, זה לא רפורמה בחינוך.

מל פולישוק-בלוך: הייתי מגדירה את זה כהרס החינוך.

מל פולישוק-בלוך: זה הרס של החינוך מכמה בחינות.

מל פולישוק-בלוך: אי אפשר להתחיל רפורמה בלתת בום בפרצוף לכל מורי ישראל ולומר להם, "אתם לא שווים כלום", "אתם לא תורמים למערכת".

מל פולישוק-בלוך: איזה מן דבר זה?

מל פולישוק-בלוך: זה פשוט לא יעלה על הדעת.

מל פולישוק-בלוך: אני חושבת שאין דבר יותר פוגע מזה.

מל פולישוק-בלוך: אמרה פעם אשתו של פוליטיקאי ידוע שנפטר, שלא רק תקעו להם סכין אלא גם סובבו אותה.

מל פולישוק-בלוך: כך אני מרגישה היום כמי שמזדהה עם המאבק של המורים, וכמי שרוצה להביא לשינוי אמיתי במערכת החינוך.

מל פולישוק-בלוך: אנחנו מרגישים שגם מפטרים, שזה כשלעצמו דבר נוראי, וגם פוגעים בכבוד של המורים.

מל פולישוק-בלוך: מה נותר להם?

מל פולישוק-בלוך: לקחתם גם את המשכורת, גם את מקום העבודה וגם את הכבוד שלהם.

מל פולישוק-בלוך: להגיד שהם לא שווים כלום, איזו מן אמירה זו?

מל פולישוק-בלוך: זה לא יעלה על הדעת.

מל פולישוק-בלוך: כל דבר אפשר לעשות בדרך מסוימת.

מל פולישוק-בלוך: גם לפטר מורים אפשר לעשות בדרך אחרת.

מל פולישוק-בלוך: אני מצטרפת לכל מי שמגנה את ההליך, את עצם הפיטורין ואת האופן שבו הוא מתבצע.

מל פולישוק-בלוך: השרה בעצמה אמרה כי היא מוכנה ללכת לדרך שבה יותר ממחצית יצאו בפרישה מוקדמת.

מל פולישוק-בלוך: תבטלי את הליך הפיטורין ותביאי 2,500 מורים בשנה לפרישה מרצון עם תנאי פרישה ראויים ונפסיק את כל החגיגה הזו.

מל פולישוק-בלוך: למה צריך את כל הסיפור הזה?

מל פולישוק-בלוך: אני נותנת עכשיו את הבמה לחה"כ יוסי שריד.

יוסי שריד: אני רואה שיש פה אנשים בחדר, שכבר לפני חודשים ארוכים אמרתי להם שרפורמה לא תהיה.

יוסי שריד: נדמה לי, שגם למנכ"לית אמרתי שהרפורמה לא תהיה.

יוסי שריד: למה רפורמה לא תהיה?

יוסי שריד: כי אני מכיר את הנפשות הפועלות ואני יודע דרך התנהלותן.

יוסי שריד: משום שאני מכיר את הנפשות הפועלות ומשום שאני מכיר את דרך התנהלותן ידעתי שבמוקדם או במאוחר יקדיחו את התבשיל.

יוסי שריד: הרי כל אחד מאיתנו יודע שבספטמבר לא יקרה שום דבר.

יוסי שריד: אני גם בשעתו העליתי תזה, שמלכתחילה לא היה צריך את ועדת דברת, כי כל אדם שיש לו התמצאות כלשהי בענייני חינוך לא צריך ועדה כדי לדעת מה צריך לעשות בחינוך.

יוסי שריד: אז נשאלת השאלה, למה הקימו ועדה.

יוסי שריד: יש כל מיני גרסאות וכל מיני סברות.

יוסי שריד: יכולה גם להיות סברה, ואני לא בטוח שאני מאמץ אותה, שאולי כל התהליך של הקמת הוועדה היה תהליך מאוד נעים.

יוסי שריד: שנתיים לא צריך לעשות כלום.

יוסי שריד: כל הזמן יוצרים את התחושה כאילו היו עומדות רגלינו בשערי מהפיכה.

יוסי שריד: תמיד יש מחשבה שכאשר זה יגיע לזמן הביצוע, אז אולי נהייה ואולי לא נהייה במשרד החינוך אבל אנחנו חוללנו את המהפכה.

יוסי שריד: אני רוצה לייעץ למנכ"לית להתחיל הכל מחדש.

יוסי שריד: מה דעתך על רעיון מהפכני כזה?

יוסי שריד: עכשיו זו מלחמת חפירות ואי אפשר יהיה לצאת מהחפירות האלה, כי הכל ילכו ויעמיקו את החפירות ושום דבר לא יצא מזה.

יוסי שריד: צריך להתחיל הכל מחדש מתוך הנחה שהכל תמימי דעים שצריך שינוי.

יוסי שריד: אין ויכוח שצריך שינוי, וגם ציבור המורים איננו מתווכח על כך שצריך שינוי.

יוסי שריד: כאשר יתחילו את הכל מחדש וכאשר כל אחד מאיתנו, גם המנכ"לית, יודע בדיוק מה צריך לעשות בחינוך, הצעד הראשון שייעשה הוא צעד חיובי כלשהו מצד הממשלה, כי חובת הראייה כולה היא על הממשלה ולא על אף אחד אחר, בוודאי לא על ציבור המורים.

יוסי שריד: כאשר מדברים על תרומה פחותה למערכת, התרומה הכי פחותה של המערכת היא דווקא של הממשלה הזו.

יוסי שריד: לא זו בלבד שהממשלה הזו לא תרמה למערכת, היא גרעה מן המערכת.

יוסי שריד: הרי לא היה תקדים למצב שבו במשך 3 שנים גרעו מהמערכת 4 מיליארד שקל, וניתחתי כבר כמה פעמים את המשמעות של זה.

יוסי שריד: למי שיש תרומה פחותה למערכת בשלב הזה, זה לממשלת ישראל ולמשרד החינוך, שסיגל לעצמו נוהל פסול, לגלגל כל עניין לא נעים.

יוסי שריד: עובדי מדינה אמנם מחויבים בנאמנות למעסיקיהם, אבל גם הם צריכים לבחור את הארגומנטים.

יוסי שריד: מציגים זאת כאילו משרד החינוך בכלל מתנגד לפיטורי מורים.

יוסי שריד: משרד החינוך לבו נכמר על מה שקורה עכשיו, אבל הוא אנוס על פי הדיבר.

יוסי שריד: יש משרד אוצר, כוח עליון, והוא מאלץ את משרד החינוך לפעול כך.

יוסי שריד: כך זה מוצג.

יוסי שריד: מה זה משרד האוצר?

יוסי שריד: מי זה משרד האוצר?

יוסי שריד: האם משרד האוצר הוא לא חלק בלתי נפרד מהממשלה?

יוסי שריד: האם שרת החינוך לא נתנה את ידה והצביע בעד התקציבים האלה?

יוסי שריד: האם היא אמרה אי פעם, שהיא בתנאים האלה לא מוכנה לקחת אחריות על מערכת החינוך?

יוסי שריד: אני זוכר שבקיצוץ הראשון היא אמרה, שאם יהיה הקיצוץ הזה היא לא תוכל לשאת באחריות למערכת החינוך.

יוסי שריד: מאז היו 15 קיצוצים והיא עדיין אחראית למערכת החינוך.

יוסי שריד: מה זה משרד האוצר?

יוסי שריד: האם זו מעצמה זרה?

יוסי שריד: האם זה גורם חוץ?

יוסי שריד: צריך להתחיל את הכל מחדש, וכאשר תהיה התחלה חדשה היא לא יכולה להיות בפיטורי מורים.

משה גפני: מה זאת אומרת להתחיל הכל מחדש?

מל פולישוק-בלוך: לבטל את ההליך הזה ולהתחיל ברפורמה.

יוסי שריד: משרד החינוך איננו מסוגל עד לרגע זה לייצב גרסה.

יוסי שריד: לא ברור מהי הגרסה של משרד החינוך.

יוסי שריד: לכאורה, משרד החינוך אומר, "אם תקבלו את הרפורמה", ולא ברור מה צריך לקבל שם, כי זה אוסף אקלקטי של רעיונות.

יוסי שריד: מהיום הראשון שראיתי את דו"ח דברת, אמרתי שיש דברים ראויים שצריך לאמץ ויש דברים שמן הראוי לא לאמץ אותם.

יוסי שריד: מה זה דו"ח דברת, האם זה לוחות הברית?

יוסי שריד: הרי גם לוחות הברית נופצו בנסיבות מסוימות.

יוסי שריד: אומרים אם תקבלו את דוח דברת, ולא ברור מה צריך לקבל שם, לא יפוטרו מורים.

יוסי שריד: זו טענה מוזרה עד מאוד.

יוסי שריד: נאמר כי המורים האלה הם מיותרים, שחוקים ותשושים.

יוסי שריד: למנכ"לית היו התבטאויות מאוד לא מוצלחות בעניין הזה.

יוסי שריד: היום כל אדם מן היישוב יאמר, כי כל ציבור המורים מצטייר כציבור די שחוק, הרבה יותר שחוק מחברי כנסת, הרבה יותר ממנכ"לים שכורעים תחת העבודה ומשרים שלא יודעים להבחין בין ימינם ובין שמאלם מרוב תשישות.

יוסי שריד: אם הם שחוקים, תשושים וחלושים, אז מדוע להחזיר אותם?

יוסי שריד: אני נגד.

יוסי שריד: ההטעיה הזו כפולה ומכופלת, וזה משום שעניין פיטורי המורים טבוע גם ברפורמה.

יוסי שריד: הרי ועדת דברת חשבה שהיא תממן את הרפורמה מתוך עצמה, שהרפורמה הזו היא בור שמתמלא מחולייתו ושהרפורמה תממן את עצמה על ידי זה שהיא תפטר מורים.

יוסי שריד: לא דובר על 9,000 מורים אלא על 15,000 מורים, כאשר המורים טענו שמדובר ב-30,000 מורים.

יוסי שריד: 15,000 לחלק ל-5 שנים זה 3,000, וההבדל הוא כבר לא גדול.

יוסי שריד: אין כאן אבן על אבן.

יוסי שריד: זה חלק מן התרבות השקרית שמכסה גם את פני החינוך, ובחינוך זה מסוכן שבעתיים.

יוסי שריד: אני אתן עוד דוגמא לתרבות שקר.

יוסי שריד: היתה הצעה מוזרה ומלמדת עד כמה הרצון הטוב של שרת החינוך איננו רצון טוב, וכי משרד החינוך גם כבר לא יודע מה קורה.

יוסי שריד: אמרו, יום ללא פיטורין.

יוסי שריד: זו באמת מחווה, כיוון שכל יום מפטרים ויש מכונת פיטורין כמעט אוטומטית שעובדת בלי הרף מסביב לשעון.

יוסי שריד: מבחינה מסוימת, חשבתי כי יש בזה משהו.

יוסי שריד: האם זה היה יום ללא פיטורין?

יוסי שריד: האם אתמול לא היו ועדות שישבו?

קריאה: היו.

מל פולישוק-בלוך: היום זה היום ללא פיטורין, בגלל זה המפקחים פה.

יוסי שריד: זה גם חלק מתרבות השקר, כי אני לא יודע מה זה יום ללא פיטורין, איזו משמעות יש לזה ומה זה אומר.

יוסי שריד: זה כאילו ליצור רושם שיש איזה רצון להתחשב, אבל כאשר חושבים על זה מבינים שזה מגוחך.

יוסי שריד: עד שבאים לעשות מחווה, זה רק מעצים את האיום.

יוסי שריד: אומרים: יש לכם יום ללא פיטורין, אבל אם ביום הזה לא ייסגר משהו מיד יתחילו לפטר מחדש.

יוסי שריד: זה רק מעצים את רושם האיום.

יוסי שריד: גברתי המנכ"לית, שאלה אחת הפניתי אלייך הבוקר.

יוסי שריד: אני רציתי לדעת מהי הפריסה הארצית של פיטורי המורים והאם ישנו שוויון.

יוסי שריד: זה לא עניינם של המורים, הם לא רוצים לתחוב את ראשם בעניין הזה, ובצדק.

יוסי שריד: אני בכל זאת הייתי רוצה לדעת כמה מורים מתנחלים מפטרים.

גילה פינקלשטיין: מה זה קשור?

יוסי שריד: זה קשור.

יוסי שריד: אומרים שמפטרים מתוך שיקולים עניינים, מתוך רצון לשוויוניות ומתוך רצון לפזר את המועקה.

יוסי שריד: בכל זאת מעניין לדעת האם היו שיקולים נוספים, ואם היו שיקולים נוספים נבחן אותם לגופו של עניין.

יוסי שריד: אלא אם כן אנחנו צריכים לצאת מתוך הנחה שכל המורים בהתנחלויות, על פי הגדרה, הם לא שחוקים.

יוסי שריד: זה הרושם שאני מקבל, כי שם יש תעצומות נפש.

4400: אל תבנה על זה.

4400: פוטרו מתוכם.

יוסי שריד: אני רוצה לשאול, האם יש רגליים לידיעה, שבדיעבד הוכנסו לתיקי מורים מכתבים.

יוסי שריד: אל תמהרו להשיב, כי אני בדרך כלל לא שואל אם אין לי תשובה.

יוסי שריד: יכול להיות שאם תהיה תשובה, אנחנו נצטרך להבין אנשים שנוגעים בדבר.

יוסי שריד: אני מדבר על כך שמלכתחילה התיק היה חף מכל הערה, אבל בדיעבד, כדי להצדיק את הפיטורין, הוכנסו מכתבים של מפקחים לתוך תיקים.

יוסי שריד: האם גונבה שמועה כזו לאזנה של המנכ"לית?

יוסי שריד: אם זה נכון, זה משהו שיש בו חשד לפלילים.

יוסי שריד: אם התיק היה נקי ורק כדי להיות מכוסים מבחינת הנמקות הפיטורין עשו זאת, זה חמור מאוד.

מל פולישוק-בלוך: לפני שנמשיך, יש לנו בעיה פרוצדורלית.

מל פולישוק-בלוך: חה"כ פורז ואנוכי מתחלפים.

מל פולישוק-בלוך: היום זה היום האחרון שאני מנהלת את ישיבות ועדת החינוך.

מל פולישוק-בלוך: מבחינת התקנון, אנחנו צריכים לידע את הפרוטוקול שהוא מחליף אותי.

אברהם פורז: כפי שאתם יודעים יו"ר ועדה נבחר על ידי חברי הוועדה בהמלצת ועדת הכנסת.

אברהם פורז: ועדת הכנסת המליצה לבחור בי במקום חה"כ מלי פולישוק-בלוך.

אברהם פורז: כדי שהישיבה הזו תמשיך להתקיים, יש אפשרות לוועדה לבחור יו"ר זמני.

אברהם פורז: אני מציע שתבחרו בי בתור יו"ר זמני, ואני אבקש מחה"כ מלי פולישוק-בלוך להמשיך את הישיבה.

יוסי שריד: בואו נניח לזה.

אברהם פורז: אם זה מקובל על החברים ואף אחד אינו מתנגד, אז בואו נרשום שזה כך נעשה.

מל פולישוק-בלוך: היינו חייבים לעשות את זה, כי אחרת יהיה מי שיגיד שאין לנו הזכות לנהל את הישיבה.

יוסי וסרמן: אני רוצה להודות ליו"ר הוועדה על התקופה שהיא עמדה בראש הוועדה, ולברך לחה"כ פורז הצלחה.

יוסי וסרמן: כולנו יחד למען מערכת החינוך.

יוסי וסרמן: אני הרבה מאוד שנים במערכת ועוד לא ראיתי הליכים כפי שאני רואה בזמן האחרון.

יוסי וסרמן: אילולא חשבתי ששרת החינוך של מדינת ישראל מעונינת רפורמה, הייתי חושב שהיא רוצה להרוס אותה.

יוסי וסרמן: נעשים כאן הליכים שהם נגד ביצוע הרפורמה.

יוסי וסרמן: אני חוזר ואומר, כי אנחנו המורים של מדינת ישראל ואנחנו מעונינים לבצע רפורמה אמיתית במערכת החינוך.

יוסי וסרמן: במקום לבצע את הרפורמה, מחפשים כל מיני מכשולים שלא לבצע את הרפורמה הזו.

יוסי וסרמן: מי שמבקר במחוזות משרד החינוך רואה את ההליך הלא אנושי, הנורא והקשה הזה של אלפי מורים ותיקים עם ותק של 20-30 שנה, אנשים שתרמו את מיטב שנותיהם למערכת החינוך של מדינת ישראל, מורים טובים שחלק מהם אפילו מוכן לפרוש לגמלאות, אבל לפרוש עם גב זקוף, בקומה זקופה ובכבוד ולא בביזוי ובהשפלה.

יוסי וסרמן: במקום שיתנו להם פיס.

יוסי וסרמן: נייר שבו כתובה מילת תודה, מזמינים אותם לוועדה לפיטורי מורים.

יוסי וסרמן: זה הליך מיותר.

יוסי וסרמן: אנחנו נוכיח משפטית שההליך הזה מיותר ומקורו הוא או בהטעיה גדולה או בטעות גדולה.

יוסי וסרמן: אין צורך בהליך הזה.

יוסי וסרמן: אנחנו באנו וביקשנו שיפסיקו את ההליך ואנחנו נמצא דרך איך לפתוח מכסות לפרישה מוקדמת בכבוד של מורים, וניכנס למשא ומתן על ביצוע רפורמה אמיתית ומוסכמת במערכת החינוך, אבל אין עם מי לדבר.

יוסי וסרמן: ועדת החינוך קראה לשרה לנהוג כך וגם אנחנו קראנו לשרה לנהוג כך.

יוסי וסרמן: אני בטוח שאילולא ההתעקשות הזו היה אפשר מזמן להתקדם ולבצע איזשהו מהלך של שינויים חיוביים במערכת החינוך.

יוסי וסרמן: אנחנו רוצים להיות שותפים להליך כזה.

יוסי וסרמן: לכן, אני קורא עכשיו פעם נוספת לשרת החינוך, בטלי את הליך הפיטורין, נשב מהיום כמה זמן שיידרש ונמצא פתרון למורים שיפרשו פרישה מוקדמת מרצון, בכבוד.

יוסי וסרמן: הדגש הוא על הכבוד.

יוסי וסרמן: נתחיל לדון בביצוע רפורמה מוסכמת והדדית.

יוסי וסרמן: אני רוצה לומר למנכ"לית משרד החינוך, שהיא מורה ומחנכת והיא מבינה את המערכת היטב, כי אנחנו חייבים להתיישב ולדבר על רפורמה מוסכמת.

יוסי וסרמן: יש בדוח דברת המלצות חיוביות ויש דברים שליליים, קשים ורעים שאם נבצע אותם זו תהיה בכיה לדורות.

יוסי וסרמן: לנו יש את תוכנית "הצעד הקובע" ואת התוכנית "עוז לתמורה" של ארגון המורים.

יוסי וסרמן: אנחנו צריכים לשבת ולראות איך אנחנו מקדמים את מערכת החינוך ומשפרים אותה.

יוסי וסרמן: לא בכוח ולא במהלומות של פיטורי אלפי אנשים.

יוסי וסרמן: אנחנו לא נרתע מההליכים האלה, אבל אנחנו מצרים על כך ובוכים את בכים של המחנכים שהושפלו בצורה כזו.

יוסי וסרמן: צאי וראי, גברתי המנכ"לית, מה קורה היום בחדרי המורים.

יוסי וסרמן: המורל שפוף.

יוסי וסרמן: אילו היית פותחת היום שערים, עשרות אלפי אנשים היו מוכנים ללכת הביתה ולא להישאר במערכת הזו.

יוסי וסרמן: אנחנו לא רוצים מערכת כזו.

יוסי וסרמן: אנחנו רוצים לשפר אותה.

יוסי וסרמן: אנחנו רוצים שאנשים יבואו למערכת החינוך בגאווה עם ראש מורם, מתוך ידיעה שהם תורמים למערכת והם חשובים מאוד לעם ישראל ולילדי ישראל.

יוסי וסרמן: לכן, אני קורא לך, בואי נבטל את ההליך ונתחיל לעבוד.

מל פולישוק-בלוך: אני רוצה גם שתתייחסי למשהו שכבר הוסכם, שאפשר יהיה להביא 2,000-2,500 איש לפרישה מוקדמת ועוד מספר מועט של פיטורין, בהסכמה עם ארגוני מורים, כי בכל מערכת יש אנשים שצריך ואפשר לפטר אותם.

מל פולישוק-בלוך: השרה הסכימה להליך הזה שרובם ייצאו בפרישה מרצון וחלק יפוטרו אחרי הסכמה עם ארגוני המורים.

מל פולישוק-בלוך: תסבירי לנו את ההיגיון מאחורי ההחלטה הלא מובנת הזו.

4400: אני על דבריו של יוסי וסרמן יכולה רק לומר, לו יהי.

מל פולישוק-בלוך: זה תלוי בכם.

4400: אני רוצה שתהיו קשובים ותתנו לי להסביר לכם איך הדברים התגלגלו ואיך הגענו לאן שהגענו, אחת התקופות הקשות בחיי.

4400: במשך חודשים אנחנו ישבנו עם ארגוני המורים והממונה על השכר, מהיום שנמסר הדוח לממשלת ישראל ויובל רכלבסקי מונה לנהל את המשא ומתן.

4400: מאותו היום ישבנו לסירוגין, לא בקצב שרצינו, ולא קרה דבר.

4400: במשך כל התקופה הזו אמרנו לארגוני המורים כי יש גזירה שעומדת מעל לראשנו.

4400: לפי תקציב 2005 שאושר לקראת סוף מרץ, חסרים לנו 700,000,000 שקלים.

4400: משרד החינוך קיבל קיצוץ רוחבי, כמו יתר משרדי הממשלה.

יוסי שריד: תלכו לממשלה ותגידו שאתם לא מקבלים את זה.

יולי תמיר: העובדות האלה לא נכונות לפי ספר התקציב.

יוסי שריד: תדפקו על שולחן הממשלה ותגידו שאתם לא יכולים לבצע ככה את הרפורמה הזו.

יוסי שריד: מה זאת אומרת שהממשלה החליטה?

יוסי שריד: אפשר לחשוב מי זו הממשלה.

יוסי שריד: מי זה הממשלה?

יוסי שריד: דני נווה ועוד מישהו יחליטו.

יוסי שריד: אתם אחראים על החינוך.

יוסי שריד: תלכו לממשלה ותגידו שאתם לא יכולים לבצע כך רפורמה ולהיות כך אחראים על החינוך.

4400: אתם לא מכירים אותי מהיום.

4400: אני נוהגת לענות על כל שאלה.

4400: אני לא באה עם מנטרה ועונה על מה שאני רוצה ללא קשר למה ששואלים.

4400: אני עונה על כל שאלה.

4400: אני מתוך כבוד רושמת את ההערות שלכם, ובדבריי אני מבטיחה להשיב על כל אמירה שנאמרה פה.

משה גפני: רק על תגני על הממשלה.

4400: אני לא יומרנית.

4400: אין בכוחי לבטל החלטות ממשלה.

4400: במידת הצניעות אני מביעה את דבריי.

4400: משרד החינוך קיבל קיצוץ, כמו יתר משרדי הממשלה.

4400: אני אפתח סוגריים ואומר, כי אני יודעת שארגוני המורים מגישים תביעה שהמספרים הם לא נכונים.

4400: אני חושבת שהעתירה הזו תתייתר אם ישבו ויבינו את התקציב המסובך של משרד החינוך.

4400: בתקציב 2005 יש לנו אפילו פחות מיליארד שקלים.

4400: אנחנו כרגע מדברים על 700,000,000 שקלים, כי אנחנו לוקחים בחשבון שני דברים מהותיים.

4400: מאחר ותקציב המשרד אינו תואם את תקציב המדינה, הוא לא לפי שנה קלנדרית, הרי לא יכול להיות שבספטמבר נחיל על עצמנו קיצוץ רטרואקטיבי.

4400: המשמעות המיידית היא, לשלש אותו.

4400: בתקציב 2004-2005 כאשר בתוכם שנת הלימודים התשס"ה, משרד האוצר נתן לנו הלוואת גישור של 320,000,000 שקלים, כדי שלא נשית אותה מיידית על שנת 2004 אבל כן נשית אותה על שנת הלימודים התשס"ה.

4400: המשמעות היתה שבתקציב 2005 אנחנו מחויבים לקיצוץ הזה.

4400: זהו קיצוץ נגרר, אבל הוא קיצוץ נגרר בהיותו מוחל על שנת לימודים שהיא חופפת שליש שנת 2004 ושני שליש של 2005.

4400: אני לא רוצה להלאות אתכם, אבל שנשב תראו שאנחנו לא ממציאים מספרים והעתירה שלכם תתייתר.

4400: לגופו של עניין, בואו נסכם שאנחנו מבינים שיש לנו קיצוץ של 700,000,000 שקלים.

4400: אמר שר האוצר, שאם תהיה רפורמה הוא מחזיר לתקציב החינוך, 1.2 מיליארד, משום שזה מביע החזר שני קיצוצים, אחד שחל בשנת 2004 בהיקף של 500,000,000 שקלים ואחד שחל בתקציב 2005 של 700,000,000 שקלים.

4400: זה אומר שמשרד האוצר מוסיף למשרד החינוך עבור יישום הרפורמה, 1.2 מיליארד, כאשר הוא יחזיר את זה מדי שנה במשך 5 שנים, כי התוכנית של הרפורמה היא ל-5 שנים.

יולי תמיר: מה הם מקורות התוספת?

מל פולישוק-בלוך: תשאלי את זה כשהיא תסיים.

4400: נמצא פה נציג משרד האוצר והוא בוודאי יוכל לומר לכם, מאין משרד האוצר התכוון להוסיף למשרד החינוך 1.2 מיליארד.

4400: בנוסף, הוא הבטיח עוד מיליארד בכל שנה עבור בינוי ועבור פרישת מורים.

יוסי שריד: האם שר האוצר אמר אם תהיה רפורמה, או שהוא אמר אם יהיו פיטורי מורים.

4400: הוא אמר שבהינתן שיש רפורמה הוא מוסיף 1.2 מיליארד.

יוסי שריד: האם הוא אמר רפורמה?

יוסי שריד: אולי הוא התכוון לדברים חיוביים.

4400: אני אומרת בפעם השלישית, הוא אמר בהינתן שיש רפורמה.

יוסי שריד: אז למה יש פיטורי מורים.

4400: הוא אמר בהינתן שיש רפורמה אני נותן לכם 1.2 מיליארד שקלים ותעשו בזה מה שאתם חושבים לנכון במסגרת הרפורמה.

4400: באין רפורמה, הוא אמר, אני לא מתכוון לתת לכם יחס מועדף, ננהג בכם כביתר משרדי הממשלה, יושת עליכם קיצוץ כמו על כל משרדי הממשלה.

4400: התרגום המידי של קיצוץ הוא 700,000,000שקלים.

4400: אני נמצאת היום של אין רפורמה.

4400: לפיכך מושת עלי קיצוץ , ואני על פי חוק מחויבת להחזיר למשרד האוצר 700,000,000 שקלים ואפילו יותר, אבל זה מושת על ספורט ותרבות.

4400: כשאני צריכה לעמוד בקיצוץ כזה, מרבית המקורות שלי, לצערי הרב, אלה שעות הוראה.

4400: אני משיתה את זה על המשרד, על מפקחים, תמיכות ופעולות, ששם עשינו קיצוצים מעל 50% והם בקושי חיים, ו-450,000,000 מתוך זה אנחנו משיתים על שעות הוראה.

4400: המשמעות של זה היא של-90,000 שעות הוראה בחינוך יסודי רשמי, כאשר הנגזרת של כך היא פיטורי מורים.

יוסי שריד: במקום רפורמה אנחנו נתחיל בשנה הבאה עם קיצוץ נוסף.

יוסי שריד: במי מתנקמים?

יוסי שריד: האם מתנקמים בילדים.

יוסי שריד: נניח שארגוני המורים הם מנוולים, במי נוקמים?

מל פולישוק-בלוך: השאלות שלך הם לא להבנה, אלא להתריס.

מל פולישוק-בלוך: תן לה לסיים את הדברים.

4400: חה"כ שריד, אני לא חושדת בכך שאתה לא מבין.

4400: אתה יותר ממבין.

יוסי שריד: זה מה שחורה לי, שאני פעם ראשונה בחיי לא מבין.

4400: אני לא חושדת שאתה לא מבין, ואני לא חושבת שאני מדברת באופן לא ברור, בהיר ומדויק.

משה גפני: האם אמרת שהפיטורין הם רק בחינוך הרשמי?

4400: אני כרגע מדברת על פיטורי המורים בחינוך הרשמי.

4400: על זה אנחנו דנים היום.

רן ארז: אבל אתם אחראים על כל החינוך במדינה.

4400: אני לא יכולה כך.

4400: אני באמת כועסת.

יוסי שריד: זה רק טבעי.

יוסי שריד: האם היית פעם בוועדת הכספים?

מל פולישוק-בלוך: אנחנו עוסקים כאן בדברים שהם קשים לכולם.

מל פולישוק-בלוך: עם כל הביקורת שיש לי על משרד החינוך, אני מרגישה את כאבה של המנכ"לית.

מל פולישוק-בלוך: אני חושבת שמה שהיא אומרת היום, זה לא דבר קל.

מל פולישוק-בלוך: אנחנו צריכים לעזור לה לקבל את ההחלטות הנכונות.

מל פולישוק-בלוך: בואו נראה איך אנחנו יוצאים מהברוך הזה.

יוסי שריד: מורה אחת מפוטרת, סובלת כמו המנכ"לית.

מל פולישוק-בלוך: הרבה יותר.

מל פולישוק-בלוך: המנכ"לית יוצאת מן החדר.

יוסי שריד: אני לא מבין מה קרה.

יוסי שריד: יש היום 4,500 מורים שעומדים בזה.

רן ארז: 6,000 מורים.

מל פולישוק-בלוך: ראינו עכשיו דוגמא אחת מה-6,000.

מל פולישוק-בלוך: זה מה שעובר על כולם.

רן ארז: אני מתכוון לומר דברים קשים מאוד, שעוד לא נשמעו על ידי ארגוני המורים כלפי שום שר חינוך מאז קום המדינה.

רן ארז: אני רוצה להתחיל ולומר, כי אנחנו מאשימים את שרת החינוך בהרס מערכת החינוך.

רן ארז: במשך כל כהונתה, מאז שהיא התחילה לכהן כשרת החינוך, כל הפגישות שלנו סבבו סביב קיצוצים ופיטורי מורים.

רן ארז: אלה היו הנושאים שבהם דנו במשך 4 שנים, כאשר בכל שנה היו יותר קיצוצים ויותר פיטורי מורים.

רן ארז: זה האני מאשים הראשון.

רן ארז: האני מאשים השני, הוא שהיא רוצה לעשות רפורמה, שמבחינתנו, מתוך שיקול דעת מקצועי ומצפוני, היא לא טובה.

רן ארז: במקום להידבר איתנו כדי להגיע להסכמות, היא מאיימת בפיטורין.

רן ארז: היא אומרת שהיא מפטרת 4,500 עובדי מדינה כי תרומתם היא אינה מספקת למערכת החינוך, אבל אם הם יסכימו לרפורמה היא לא תפטר אותם.

רן ארז: ממה נפשך?

רן ארז: או שתרומתם נמוכה או שלא.

רן ארז: אם תרומתם נמוכה, האם הם יכולים להישאר אחרי הרפורמה?

רן ארז: לא מדובר ב-4,000 מורים, אלא ב-6,000 מורים.

רן ארז: היא מתעלמת, כמדי שנה, מהמורים שהם עובדי בעלויות.

רן ארז: היא נותנת את התקצוב לבעלויות, לעיריות ולרשתות הציבוריות, והן מפעילות את החינוך כקבלן משני בכסף של המדינה.

רן ארז: עכשיו היא נותנת להן פחות כסף, ואחר כך היא אומרת שזה לא מעניין אותה הפיטורין האלה וכי היא דואגת רק לפיטורין שלה.

רן ארז: אוי לדאגה הזו שהיא דואגת.

רן ארז: היא אחראית על כל מערכת החינוך, כולל המנכ"לית, ולא רק על עובדי המדינה, כי הם הריבון ולא המעסיק בלבד.

רן ארז: אנחנו מאשימים את שרת החינוך בהפרת חוק חופש העיסוק.

רן ארז: זהו חוק יסוד לפיו המדינה רוצה לאפשר לכל אדם את הזכות להתפרנס ולעבוד בכבוד.

רן ארז: שרת החינוך מבטלת את זה.

רן ארז: היא מפטרת אנשים על לא עוול בכפם רק כדי להפעיל עלינו לחץ.

רן ארז: זו עבירה על החוק.

רן ארז: זה דבר שלא ייעשה.

רן ארז: אנחנו נמצאים במצב שבו במדינת ישראל מסתובבים אוטובוסים שעליהם כתוב: "הרסת את החינוך, לימור, תתפטרי".

רן ארז: עוד לא היה כדבר הזה לשום שר חינוך.

רן ארז: שרי החינוך ראו במורים שותפים.

רן ארז: במה עוסקת שרת החינוך?

רן ארז: בזה שהיא מכפישה את המורים, שאיתם היא אחר כך רוצה לעשות רפורמה.

רן ארז: היא מדברת על מורים כושלים ועל מורים שתרומתם נמוכה.

רן ארז: האם ברפואה אין רופאים שחותכים את יד ימין במקום את יד שמאל בטעות, או מנתחים ראה ימנית במקום ראה שמאלית?

רן ארז: יש טעויות.

רן ארז: יש אנשים שמתים כתוצאה מרשלנות רפואית.

רן ארז: יש מהנדסים שבונים בתים ואחר כך רואים סדקים בקירות.

רן ארז: יש עורכי דין שמפסידים במשפטים.

רן ארז: האם שר המשפטים אומר שעורכי הדין הם לא טובים?

רן ארז: האם שר הבינוי אומר שהמהנדסים לא טובים?

רן ארז: האם שר הבריאות אומר שהרופאים הם לא טובים?

רן ארז: שרת החינוך אומרת שהמורים לא טובים, המורים שחוקים.

רן ארז: במקום להגן עלינו ולנסות להקל עלינו, היא כל הזמן מכפישה אותנו, פוגעת בנו וגורמת לכך שיש יותר אלימות בבתי הספר.

רן ארז: היא האחראית לכך, כי כאשר היא מכפישה את המורים, איך יתייחסו אליהם ההורים והלמידים?

רן ארז: היא פועלת בכוחניות, בדורסנות,בחוסר התחשבות וחוסר דיבור איתנו.

רן ארז: היא אומרת, או שתקבלו מה שאני רוצה, או שאני מפטרת.

רן ארז: זה בניגוד לחוק יסוד.

רן ארז: בגין כל הדברים האלה, אנחנו מאשימים אותה כאחראית בלעדית על מה שקורה במערכת החינוך.

רן ארז: האם הילדים לא יודעים לקרוא כי המורים לא מלמדים אותם?

רן ארז: משרד החינוך אנס אותנו במשך 20 שנה ללמד את השפה כמכלול.

רן ארז: האם ילדים לא יודעים מתמטיקה כי המורים לא יודעים ללמד?

רן ארז: במשך 20 שנה אנסו אותנו ללמד שכחול ועוד כחול שווה ירוק לפי שיטת הבדידים, והיום אומרים שהם לא יודעים חשיבה כמותית.

רן ארז: במקום לעשות בדק בית אצלם, זורקים את הרפש עלינו.

רן ארז: יותר קל ללכלך אותנו כדי שאחר כך הציבור הגדול יבין למה מפטרים 6,000 אנשים ויגידו, ברוך שפיטרנו.

רן ארז: עוד לא היה כדבר הזה מאז קום המדינה.

רן ארז: שרי החינוך הלכו איתנו.

רן ארז: הם הבינו שאנחנו אלה שעושים את העבודה בחזית וצריכים לגבות אותנו ולחזק אותנו.

רן ארז: הגענו למצב שבו במדינת ישראל מסתובבים אוטובוסים ברחובות שדורשים את התפטרותה.

רן ארז: אנחנו מאשימים אותה, ואנחנו נדרוש מהיועץ המשפטי לממשלה להסיר את חסינותה, על מנת שנוכל לתבוע אותה לדין על פגיעה בחופש העיסוק, פגיעה באנשים, השפלתם ורמיסתם, פגיעה בכל ילדי ישראל.

רן ארז: מה זה פיטורי מורים?

רן ארז: פיטורי מורים זה פחות שעות ויותר תלמידים בכיתה, יותר תלמידים ברחובות ופחות הישגים.

רן ארז: היא הולכת ופוגעת בכל ילד.

רן ארז: הילדים ישלמו את המחיר.

רן ארז: למורים המפוטרים נמצא פתרון כזה או אחר, אבל הקיצוץ המתגלגל גורם לילד שייכנס השנה לכיתה א' להפסיד שנה וחצי של לימודים.

רן ארז: זה נזק מתגלגל ואזרחי המדינה צריכים להיות מודאגים מאוד מעתיד ילדיהם.

רן ארז: מי שאחראי על כל זה, זו השרה.

רן ארז: לכן, אנחנו מאשימים אותה.

רן ארז: שום דבר לא יתוקן כל עוד היא לא תתייחס אחרת למורים ולא תכניס אותם לפרוזדורים כמו בשוק עבדים, שמפטרים אותם והם לא יודעים למה מפטרים אותם.

רן ארז: אנחנו ארגוני המורים רוצים מערכת חינוך יותר טובה.

רן ארז: אנחנו מוכנים לעשות מאמצים גדולים מאוד על מנת לשפר את המערכת.

רן ארז: אנחנו בעצמנו יזמנו רפורמות.

רן ארז: פה אנחנו עדים לכך שהשרה כדי להיכנס להיסטוריה בתור רפורמטורית, מוכנה לרמוס, לדרוס ולסחוט אותנו.

רן ארז: היא אומרת לנו, תקבלו רפורמה, או שאחרת אני אפטר מורים.

רן ארז: זה כל מה שרציתי להגיד, ואני מאוד מאופק.

מל פולישוק-בלוך: לאור ביטויך האחרונים, אני באמת חושבת שאתה מאופק.

רן ארז: לפטר אדם ולשלוח אותו הביתה לעיני הילדים שלו והתלמידים שלו, זה דומה לרצח.

מל פולישוק-בלוך: מה שאמרת עד עכשיו הוא בהחלט מספק ונכון, ואני מציעה שנעצור פה.

רן ארז: אני מקווה שהיא תקרא את הפרוטוקול ותתבע אותי לדין.

יולי תמיר: נדמה לי שהדבר הכי חמור שמתרחש בדיון הזה, זה שהוא לא מבוסס על נתוני אמת.

יולי תמיר: היה כבר בעבר מצב של מצוקה כלכלית, אבל אז ידעו המורים לתת כתף.

יולי תמיר: בשנים האחרונות השיתו קיצוצים על מערכת החינוך, ושהמציאות היתה בלתי נסבלת מבחינה כלכלית אף אחד לא התלונן על זה.

יולי תמיר: היה קשה, אבל קיבלו את זה שמערכת החינוך, כמו כל המערכת, צריכה לעמוד בנטל החברתי.

יולי תמיר: הקיצוץ הזה מבוסס על הנטל החברתי, וזה הכי חמור.

יולי תמיר: יש את הכסף באוצר.

יולי תמיר: הקיצוץ הזה הוא קיצוץ אידיאולוגי.

יולי תמיר: זה לא שמקצצים בגלל שאין כסף.

יולי תמיר: זו הפעם היחידה שאני זוכרת שעושים קיצוץ במשרד החינוך מטעמים אידיאולוגים, כדי לכפות תפיסת עולם ולא בגלל שאין משאבים.

יולי תמיר: השימוש הזה של האוצר בנשק הקיצוץ האלטרנטיבי, הוא דבר מגונה.

יולי תמיר: אם נקבל את זה, הוא יקרה גם במשרדים אחרים.

מל פולישוק-בלוך: אני חושבת שזה מנוגד לחוק.

יולי תמיר: זו שיטה בלתי סבירה לנהל את המדינה, כאשר יושב האוצר ואומר, אני מתקצב על תנאי.

יולי תמיר: אני האוצר אחליט, אם תקום קופת חולים שלישית, או יפטרו מורים או יסללו כבישים, ואם לא תקבלו את מה שאני אומר, אני לא אתן תקציב.

יולי תמיר: התקציב הוא של המדינה ולא של האוצר.

יולי תמיר: המדינה מחליטה על פי סדר העדיפויות שלה, מה עושים איתו.

יולי תמיר: המדינה אומרת השכם וערב שעניין החינוך יקר לליבה.

יולי תמיר: אתם יוצאים נגד השרה באמירה אחת, אבל האמירה האמיתית היא שהשרה מגלה חולשה שלא תיאמן.

מל פולישוק-בלוך: אם היא לא היתה מגלה חולשה, היא היתה פה היום.

מל פולישוק-בלוך: היא לא באה בדיוק מהסיבה הזו.

יולי תמיר: השרה מגלה חולשה תיאמן ומפקידה את ניהול משרדה בידי משרד האוצר.

יולי תמיר: אני אומרת את הדברים לרונית בידידות, כי אני יודעת שהיא באמת מצויה ברגע קשה.

יולי תמיר: רונית, לא את היית צריכה לשבת כאן היום.

יולי תמיר: השרה היתה צריכה לשבת כאן.

יולי תמיר: השרה בורחת מהעימות הזה.

יולי תמיר: השרה מפחדת להתעמת עם האוצר, היא מפחדת להתעמת עם הוועדה.

יולי תמיר: יש מצב בלתי נסבל, שבו השרה נותנת לאוצר להכתיב לה קיצוץ בתנאים של שפע ולא בתנאים של מצוקה.

יולי תמיר: אנחנו ישבנו בוועדת כספים השבוע וראינו את תקציב המדינה.

יולי תמיר: אין צורך לקצץ כספים.

יולי תמיר: הקיצוץ הזה הוא קיצוץ מדומה, ולכן נוצר כאן מצב מעוות.

יולי תמיר: משרד החינוך נותן יש לכך שמשרד האוצר יכתיב לו איך לפעול וכמה מורים לפטר.

יולי תמיר: אתם יכולתם לעמוד מול משרד האוצר, ולהגיד לשר האוצר שהפעם אתם לצד המורים, הקיצוץ הזה הוא מלאכותי ומיותר, ואם הוא רוצה שתהיה רפורמה, זה יהיה בדרככם תוך כדי התנהלות תוך משרדית ולא בהתאם להכתבות שלו.

יולי תמיר: אם זה יתקבל היום כנורמה, ואני חושבת שזו נורמה שגויה ובלתי אפשרית, אפשר לבטל את משרדי הממשלה.

יולי תמיר: זה יהיה החיסכון הכי גדול.

יולי תמיר: למה צריך שרים ולמה צריך משרדים?

יולי תמיר: יהיה שר אחד, שר האוצר, והוא ינהל את כל המשרדים, יקים קופות חולים, יפטר מורים ויסלול כבישים.

יולי תמיר: לגופו של עניין, משרד החינוך לא יכול לצפות שבשנה הבאה תהיה רפורמה.

יולי תמיר: עדיף היום היה להגיד בגלוי, שמניחים עכשיו את חרב הרפורמה בצד ונכנסים לדיונים אמיתיים.

יולי תמיר: אחרי הרבה שיחות עם המורים ועם המשרד, אני מאמינה שיש רצון אמיתי לעשות שינוי.

יולי תמיר: התהליך עכשיו נהיה מעוות בגלל הכוחניות ולא בגלל המהות.

יולי תמיר: אם היו פונים למורים עם מהות ולא עם כוח, היה אפשר ללכת קדימה.

יולי תמיר: אני פונה לשרה מכאן, לבטל את הפיטורין,להחזיר את המערכת למסלול ולפתוח בהידברות ארוכת טווח גם על הרפורמה וגם על המבנים החדשים, כפי שהמורים ביקשו מלכתחילה.

יולי תמיר: כוח מביא למשבר, וזה מה שקרה כאן הפעם.

יולי תמיר: אין בעיה חינוכית.

יולי תמיר: יש כאן בעיה של כוחניות יתר שהרסה את היכולת להידבר.

רן ארז: רונית את לא היית בחדר שאני דיברתי, וכל מה שאני אמרתי היה מכוון לשרה ולא אלייך.

4400: אל תעשו הפרד ומשול.

רן ארז: אני יודע מה את חושבת באמת ומה הנפתולים שעוברים עלייך, ולכן לבי איתך.

רן ארז: שנינו חסרי מזל.

רן ארז: נבחרנו לכהונתנו במקביל לכהונתה של לימור לבנת.

רן ארז: אנחנו ביחד ויש לנו איזו אחווה מסוימת, אם כי את צריכה לעשות את תפקידך ואני את תפקידי.

4400: חשבתי שאני מורגלת להיות מוקפת בציניות, בעוינות ורעות רוח.

יוסי שריד: נשאלת שתי שאלות ענייניות והתבקשת להשיב עליהן, וזה הכל.

יוסי שריד: אל תעשי מזה סרט טורקי.

4400: אולי אני אתחיל מהסוף.

4400: אני מרגישה תסכול רב, משום שרק אני והארגונים יודעים על מה דיברנו, לאן רצינו להתקדם, לאן יכולנו להתקדם ומה הוצע.

4400: אני אומרת עם יד על הלב, כי מערכת החינוך לא יכולה להרשות לעצמה להישאר במצב שבו היא נמצאת היום, ואני אמנה אחדות מן הסיבות לכך.

4400: הסיבה האחת היא הביקורת הבלתי פוסקת שמוטחת במערכת החינוך, בוודאי בחודשים האחרונים.

4400: מכפישים את המערכת, את איכות המורים וטיב ההוראה.

קריאה: זה אתם עושים את זה.

4400: במערכת הזו יש שפיפות רוח לא מהיום.

4400: יש מקרים עובדתיים שמוצאים החוצה, ובצדק, כי מחויבת שקיפות, של הישגים במבחנים כאלה ואחרים, וזה גם לא מוסיף כבוד.

4400: כולנו מכירים את הנורמה הזו שבסלון ביום שישי אין כבוד למערכת החינוך, מצד רבים מההורים ממרבית הציבור.

4400: קשה לחיות במערכת כזו.

4400: קשה להיות מורה בישראל.

4400: על כל אלה הוספנו את הצורך ברפורמה.

4400: דברים לפעמים הקצנו כדי להצדיק את הצורך ברפורמה, ולעיתים הרגשתי ששופכים את התינוק עם המים.

4400: לפעמים אנחנו עשינו את זה, ולפעמים גם סוגי ציבור אחרים.

4400: הנושא של הפיטורין נכפה עלינו.

4400: לא הצביעו ואמרו לנו שאנחנו חייבים לפטר, אבל זו המשמעות המיידית כאשר יש קיצוץ של 700,000,000 שקלים ותקציב המשרד בנוי כך ש-90% ממנו הוא שכר מורים ושעות הוראה.

4400: אנחנו מיצינו את החלק של קיצוצים בפעולות ותמיכות, ועכשיו כל מה שנותר הוא להשלים את הדלתא של הקיצוץ שאנחנו מחויבים לה כי אין רפורמה, ולהביא את זה מקיצוצי שעות, שהנגזרת של זה אלה פיטורי מורים.

4400: ביום שאני הבנתי שזה עלול להגיע לכיוון הזה, הרמתי טלפון למר וסרמן ואמרתי לו שיציל את המצב ויעצור את זה.

4400: אמרתי לו שאני יודעת איפה זה הולך להכות, וכי מדובר באלפים.

4400: לא התנסינו בפיטורין כל כך המוניים.

4400: אנחנו לא יודעים ולא רוצים לעשות את זה.

4400: אם מישהו חושב שאנחנו נהנים לפטר מורים, הוא לא יחשוד בנו שאנחנו נהנים לקצץ בשעות הוראה לתלמידים, וקיצצנו כבר ב-90,000 שעות.

4400: מדובר ב-3 שעות שבועיות לכל תלמיד.

4400: אני לא אוכל לבוא ולדרוש הישגים מהתלמידים כאשר לא נתתי למורים את הכלי הבסיסי הפשוט, שעות הוראה במינימום הנדרש כדי ללמד את מה שהמשרד מחייב ללמד.

4400: היום המערכת לא יכולה ללמד את מה שהיא צריכה ללמד, לפחות בחלק מהאוכלוסיות המבוססות, כי בתקצוב הדיפרנציאלי האוכלוסיות המבוססות מקבלות מעט מאוד שעות ביחס לאחרים.

4400: בחינוך העל יסודי כבר פגענו.

4400: לא רואים את זה היום, אבל יראו את זה בטווח של 3 שנים מהיום כאשר המחזורים האלה יגיעו לבגרות.

4400: בשנה שעברה שינינו את מפתחות התקצוב, כי נדרשנו לקצץ גם אז, ונתנו פחות מדי שעות למורים כדי ללמד.

4400: מקצועות מסוימים ייעלמו מהמערכת בצורה כזו, ומקצועות אחרים לא יוכלו להילמד 5-6 שבועיות, וגם תגבורים לא נוכל לתת.

4400: המצב הוא מצב קשה, ולכן המערכת לא יכולה להישאר במצבה הנוכחי, היא חייבת שינוי.

4400: אפשר להתווכח על איזה שינוי ועל איך לעשות את השינוי.

4400: זה מקובל עלי, ולכן ישבתי לא אחת עם ראשי הארגונים ואמרתי, שגם לי יש ביקורת על חלק מההמלצות, אבל יש גם המלצות שהן נכונות.

4400: יש כאלה שנכונות באופן מלא ויש כאלה שנכונות באופן חלקי.

4400: מהרגע שהדוח הובא למשרד החינוך והוא נמצא בידי הנהלת המשרד והיישום חל עלינו, אני מבטיחה לכם נאמנה שנעשה את זה באופן הכי מקצועי ביחד עמכם.

4400: אני לא מכירה דרך לעשות את זה בלי המורים ובלי ארגוני המורים.

4400: זה נכון שבתוכניות "עוז לתמורה" ו"הצעד הקובע" יש הרבה המלצות דומות.

4400: בואו ניקח את ההמלצות שיש עליהן הסכמה ונתחיל ליישמן במספר קטן של יישובים.

4400: גם ידי רועדת לחתום על מסמך שמדבר על רפורמה של כל המדינה.

4400: בואו נעשה את זה באופן חלקי בשני מובנים, גם בחלק מן היישובים וגם חלקית מבחינת ההמלצות.

4400: לא ניקח את כל ההמלצות, אלא רק את אלה שיש לנו הסכמה עליהן.

4400: אני אפילו מוכנה ללכת עוד כמה צעדים הלאה.

4400: אני לא רוצה לפרט כאן, אבל יעידו ארגוני המורים בהגינות כי אכן כך הם פני הדברים.

4400: אני יכולה לשער שהנושא הכי דומיננטי שעליו אין עוד הסכמות, זה נושא השכר.

4400: יש טענה קשה ואולי אפילו מוצדקת -אבל זה לא משנה כרגע מה מוצדק בעיני ומה לא, כי מדובר בענייני שכר וזה על שולחנו של הממונה על השכר באגף התקציבים- שתוספת של 30% אינה מספיקה.

4400: אני גם חושבת שצריך לתת יותר.

4400: אם זו נקודת הויכוח, בואו נתמקד בה.

4400: בואו נקרא לילד בשמו ונגיד שזו נקודת הויכוח, ונמקד את הדיונים שלנו ואת המשא ומתן סביב הנקודה הזו.

4400: ביתר הדברים, אפשר להגיע למיצוי מלא של ההמלצות.

4400: ביקשתי שנצא לדרך.

4400: אנו נרוויח מכך כי נשנה את הטעון שינוי ושיפור, ובנוסף נרוויח מכך ששר האוצר יוסיף לתקציבי משרד החינוך מיליארדי שקלים ונעשה בהם את הרפורמה בצורה הנכונה ונקרא לה באיזה שם שנרצה.

4400: השם הוא לא מה שחשוב כאן.

4400: שואלים למה אנחנו מפטרים עכשיו ולמה לא קודם, ואני אומרת שדחיתי ודחיתי את הגזירה הזו שרציתי להימנע מלבצע אותה.

4400: אני לא רוצה לבצע אותה.

4400: זה הרס מוחלט של המערכת, מעבר לסיפורים האנושיים הקשים.

4400: מדובר גם במורים שהם חברים שלי.

4400: אלה מורים שאני מכירה אישית, ובכל זאת אני נאלצת לעשות את זה.

4400: אני עושה את זה כי הביאו אותי למצב של אין ברירה.

4400: אני לא רוצה להאשים את ארגוני המורים, אבל אני לא יכולה שלא לומר שלמרות כל הצעות הפשרה שהצעתי להם, הצעות הגיוניות מבחינה מקצועית, אני קיבלתי סירוב.

4400: אין לי ברירה.

4400: ה-31 למאי הוא התאריך האחרון על פי דין.

4400: שרת החינוך הציעה לעצור את כל הגלגלים האלה של הפיטורין, נשב ונחשוב.

4400: אני אומרת, בואו נעצור ונחשוב ואחר כך בואו ניקח עוד שבוע, שאחר כך תחזירו אותו למשרד החינוך, כי אני ב-31 למאי, על פי דין, חייבת לחתום ולהוציא את המכתבים.

4400: מעבר לזה אני עוברת על החוק, משום שאני לא אצליח להחזיר סכום של 700,000,000שקלים.

4400: אני אעמוד לדין משמעתי ואולי יפטרו אותי.

4400: מה הרווחתם?

4400: ממה נפשך?

4400: איזה פתרון הרווחנו?

4400: אני מוכנה להקריב היום כל דבר, כולל את הכיסא שאני יושבת עליו.

4400: בוודאי שזו לא הנאה גדולה לשבת עליו בימים אלה.

4400: מה עשינו למערכת החינוך?

4400: נפתח את ה-1 בספטמבר עם מערכת שבורה, רצוצה, קרועה, מוכה, מבוקרת ומוכפשת.

4400: לא נתווכח עכשיו מי מכפיש אותה.

4400: כולנו מכפישים אותה, כל אחד בתורו, כל אחד במילים שלו.

4400: גם אני חטאתי בלשוני.

4400: אם זה המקום להתנצל, אני מתנצלת שסחטו ממני את התרגום למה זה מורה שתרומתו נמוכה.

4400: מורה שתרומתו נמוכה, זה גם מורה שעובד שליש משרה במשך שנים ולא רוצה לעבוד יותר.

4400: מורה כזה לא תורם לבית הספר.

4400: מורה כזה לא מחובר לבית הספר, והוא לא צריך להמשיך וללמד שם.

קריאה: תוסיפו לו שעות.

4400: זה לא שאנחנו לא הוספנו.

4400: זה מורה שרוצה לעבוד רק שליש משרה.

4400: מורה שתרומתו נמוכה, הוא גם מורה שמלמד מקצועות שאינם מקצועות רוחב.

4400: זה מורה שמלמד מקצועות שבמקרה עוד נותרו במערכת.

4400: אני לא רוצה לנקוב במקצועות ספציפיים, כי אני לא רוצה להעליב מקצוע כזה או אחר.

4400: כל מקצוע הוא חשוב, אבל ברגע שמקצוע מסוים נלמד בבית ספר אחד ולא נלמד בשני, רק בגלל שהוא תלוי מורה שנמצא שם, אני אומרת שקודם נקצץ במקצועות האלה, משום שאלה לא מקצועות שכל ילדי ישראל נהנים מהם.

4400: כששאלו אותי מי עוד, אז אמרתי, גם מורים שחוקים.

4400: בואו לא ניתמם, יש מורים שחוקים במערכת.

4400: כשאמרתי את זה, זה הפך להיות הכותרת הראשית, כאילו כל המורים המפוטרים הם מורים שחוקים ולא טובים.

4400: לא אמרתי את זה מימי.

4400: אמרתי שיש גם כאלה וגם את אלה צריך להוציא מהמערכת.

4400: גם על החלק הזה אני מתנצלת.

רן ארז: מתוך ה-6,000 אפילו לא 500 הם מורים שמלמדים מקצועות לא נדרשים.

רן ארז: אני רוצה שתגידי את האמת.

4400: אתה יודע שאני אומרת את האמת ורק את האמת.

רן ארז: את אומרת את האמת שאת יודעת, אבל לא מספרים לך את כל האמת.

4400: כשהבנתי שלרפורמה לא נוכל לצאת בדרך מוסכמת, לא נותרה בידי ברירה אלא להוציא את ההנחיות למחוזות כדי להתחיל בהליך של פיטורין.

4400: גם בעת הזו קראתי לארגוני המורים, ובעיקר להסתדרות המורים כי מרבית המורים הם שלה, ואמרתי, בואו ננסה גם פה לעשות את זה בדרך אנושים ככל שנוכל.

4400: לא פעלתי בסמכות ולא היה לי אישור תקציבי לומר את הדברים שאמרתי במסגרת ההצעה.

4400: זה לא על שולחני ולא מסמכותי.

4400: הממונה על השכר ואגף תקציבים אחראים לזה.

4400: בכל זאת הצעתי את ההצעה, והנחתי שאני אקבל על זה גיבוי כי בכל זאת אני מנכ"לית המשרד.

4400: גם לזה קיבלתי תשובה שלילית, וזו היתה סתירת לחי כואבת עד כדי כך שאני נואשתי.

4400: אני ממש לא רואה דרך מוצא, ואני לא מצליחה להבין מה הסיבה שמובילה למנטרת הסירוב הזו.

4400: אני פעלתי שלא בסמכות ולאוצר יש זכות לומר כי הוא לא מוכן לעשות את זה, אבל ממילא קיבלתי סירוב מההסתדרות.

4400: אני הצעתי להוציא את כל המורים בפרישה, כאשר על חלקם, אפילו על מחציתם, אנחנו נצביע.

4400: מה שההסתדרות רוצה, ובצדק מבחינתה, שזו תהיה פרישה שכולה מרצון.

4400: הם אומרים שיש להם 7,000 מורים שמוכנים לעזוב את המערכת.

4400: אני לא מסכימה להליך הזה, משום שבמרבית המקרים המורים שרוצים לעזוב את המערכת הם לא בהכרח מורים שאני רוצה שהם יעזבו.

יוסי שריד: אם הם רוצים, אז תאנסי אותן להישאר.

גילה פינקלשטיין: הם רוצים ללכת למגזר אחר.

4400: חברת הכנסת פינקלשטיין, את היית מנהלת בית ספר ואת יודעת כמוני, מי הם המורים שהציעו את עצמם לפיטורין מדי שנה.

4400: אלה המורים היותר טובים שלנו.

גילה פינקלשטיין: אז צריך לדאוג שיהיה להם טוב והם לא ירצו לעזוב.

קריאה: ואלה שאתם רוצים שהם יצאו, הם בהכרח לא טובים?

4400: ההיתממות הזו היא לא במקומה.

4400: אני הייתי במערכת הזו הרבה מאוד שנים בנקודות מפתח של תפקידים שונים, גם כמנהלת מינהל בעירייה גדולה.

4400: אני יודעת בדיוק איך הדברים התנהלו.

4400: מדובר היה במורים הטובים שלא חששו להתחיל קריירה שנייה, שלא פחדו, ולא לגזור מדברי שכל המורים האחרים הם מורים שפחדו, אני מבקשת שלא לעשות לי את המניפולציה הזו.

4400: קצת פחות רוע לב.

4400: המורים האלה הם לא בהכרח המורים שאנחנו רוצים שהם יצאו.

4400: אנחנו רוצים אותם במערכת.

4400: לכן, לא יכולתי להרשות לעצמי לומר שכל מי שרוצה ייצא.

4400: לעומת זאת, אמרתי שנחלק את זה חצי חצי.

4400: חצי מהם הם כאלה שיגידו "רוצה אני", ומחצית אלה מורים שאנחנו נגיד שהם צריכים לצאת מהטעמים שהזכרתי קודם, כאלה שעובדים שליש משרה, כאלה שמלמדים מקצועות שהם אינם מקצועות רוחב, וגם מורים שחוקים.

4400: הם לא הסכימו.

יוסי וסרמן: יש הליך פדגוגי.

יוסי וסרמן: למה אתם לא הולכים על הליך פדגוגי.

יוסי וסרמן: אתם עושים בליל.

4400: יש מורים נפלאים שיודעים ללמד מצוין, אבל יש להם תקשורת לקויה עם התלמידים שלהם, מסיבות שונות ומשונות.

4400: יש הרבה מאות טענות על הדברים הללו.

יוסי וסרמן: אני לא מבין מה זה.

4400: אתה לא מבין כי הרבה זמן לא היית בבית הספר.

יוסי וסרמן: הייתי בבית הספר 35 שנה.

4400: אני מציעה לשים את האגו של כולנו בצד, ולשבת למשא ומתן לדברים שיש עליהם הסכמות, ויש הסכמות.

4400: אני מסתכלת ליוסי ולרן בעיניים.

4400: יש הסכמות על חלק מההמלצות.

4400: בואו נצא לדרך איתן, בגין זה אנחנו לא נצטרך לספוג את הקיצוץ, בגין זה לא נצטרך לפטר 4,500 מורים, בגין זה נוכל להקטין באופן משמעותי את מספר המפוטרים, ולאלה שבסוף יעזבו את המערכת נוכל לתת תנאי פרישה אנושיים ולמעלה מזה.

4400: אפשר לעשות את זה היום בשעה 11:00 אצל הממונה על השכר.

4400: אפשר לפחות להתחיל היום.

משה גפני: את אמרת שהפיטורין הם רק בחינוך הרשמי.

4400: לא.

4400: הם גם במוכר.

יוסי שריד: אני מקווה שעדיין מותר לשאול שאלות.

יוסי שריד: האם לפני שהלכתם לדבר עם ארגוני המורים או תוך כדי שהלכתם לדבר איתם, את או שרת החינוך העלתן בדעתכן ללכת לאוצר או לראש הממשלה ולהגיד להם שאי אפשר לבצע רפורמה בתנאים האלה?

4400: באילו תנאים?

יוסי שריד: בתנאים שאת הסברת שהם בלתי אפשריים.

4400: אם יחזירו לי מיליארדים, אני יכולה.

יוסי שריד: האם הלכת לדבר איתם פעם ואמרת שאת לא יכולה לבצע רפורמה בתנאים האלה?

4400: אני יכולה לבצע רפורמה.

4400: אם אנחנו ניכנס לזה, אנחנו נקבל תוספת של מיליארדי שקלים.

יוסי שריד: זאת אומרת שאת חושבת שפיטורי המורים הם הכרחיים.

יוסי שריד: זה מה שאת אומרת לי.

4400: אם תהיה רפורמה לא יהיו פיטורין.

יוסי שריד: מה זאת אומרת שלא יהיו פיטורין?

יוסי שריד: אפילו על פי הרפורמה יש פיטורין.

יולי תמיר: רונית, אני יושבת גם בוועדת חינוך וגם בוועדת כספים, ואני רוצה לומר לך מה אישרה ועדת כספים.

יולי תמיר: מולי התקציב של שנת 2004 ושל שנת 2005.

יולי תמיר: ההבדל ביניהם הוא 80,000,000.

יולי תמיר: אישרו אתמול קיצוץ נוסף, בהתנגדותי, של עוד 40,000,000.

יולי תמיר: ישנו קיצוץ של 120,000,000 שקלים.

יולי תמיר: כלומר, הקיצוץ של ה-700,000,000 שקלים הוא אגדה, הוא לא קיים.

יולי תמיר: הוא אולי יהיה בשנת התקציב הבאה.

יולי תמיר: אני יכולה להתחייב בשם מפלגת העבודה ונדמה לי שגם מלי מוכנה להתחייב, שאנחנו לא ניתן יד לקיצוץ הנוסף ב-2006.

4400: תפתחי בעמוד 51.

יולי תמיר: עם כל הכבוד, כאשר מאשרים ספר תקציב, המספר הקובע הוא המספר הכולל.

יולי תמיר: לפי זה, יש לכם קיצוץ של 80,000,000 שקלים ורזרבה של 485,000,000 שקלים לצרכים של שיפוצים מבניים.

יולי תמיר: על זה הכנסת הצביעה.

יולי תמיר: אין שום מספר אחר שהוא רלוונטי.

4400: אני מבקשת שתפתחי את ספר התקציב בעמוד 51.

4400: סעיף 1 מדבר על 310,000,000 שקלים, הפחתת תקציב הנגזרת מסיכומים קודמים עם המשרד.

4400: זו הלוואת הגישור שהמשרד נתן לנו.

4400: סעיף 3 מדבר על הפחתות רוחביות במעבר מתקציב של שנת 2004 לתקציב 2005 בסך 693,635,000 שקלים.

מל פולישוק-בלוך: כתוב שחור על גבי לבן.

4400: האם אני לא יודעת לנהל משרד?

יולי תמיר: עם כל הכבוד, בכל ספר תקציב יש הפחתות ותוספות.

יולי תמיר: המספר הקובע הוא המספר הכללי, מה סך הכל התקציב שהמשרד קיבל.

יולי תמיר: סך הכל התקציב שהמשרד קיבל בשנת 2004 היה 25 מיליארד ו-898,000,000 שקלים, ובשנת 2005 זה היה 25 מיליארד ו-906,000,000 שקלים.

מל פולישוק-בלוך: כשיש כאן כמה התניות.

יולי תמיר: ההתניות זה הדבר הלא לגיטימי.

יולי תמיר: אין כאן קיצוץ.

מל פולישוק-בלוך: ההתניות קיימות היום בתקציב, כמו שההתחייבויות קיימות.

יוסי שריד: בגלל זה שאלתי אם הלכו לדבר עם האוצר.

מל פולישוק-בלוך: אתה צודק לחלוטין.

יולי תמיר: הסיפור האמיתי הוא שאין קיצוץ.

יולי תמיר: טלב אלסאנע: מאחר והדיון הזה נוגע למדיניות של המשרד, ומאחר שהמנכ"לית היא מבצעת מדיניות ולא שותפה לעיצוב המדיניות, מדוע לא הגיעה לכאן השרה על מנת לענות על השאלות.

יולי תמיר: את המאבק נגד הממשלה בישיבות הממשלה, צריכה לנהל השרה ולא המנכ"לית.

4400: אני שותפה.

טלב אלסאנע: את לא שותפה, את לא שרה עדיין.

מל פולישוק-בלוך: השאלה שלך היא הערה נכונה מאוד.

טלב אלסאנע: מפטרים 6,000 מורים והשרה לא רואה לנכון שזה שווה התייחסות, ולא מגיעה לוועדה.

טלב אלסאנע: באיזה נושאים היא כן תבוא לוועדה, בעניין של התנתקות?

טלב אלסאנע: כשהולכים לפטר, זה גם כן עולה כסף.

טלב אלסאנע: מדובר בפיצויים ובפנסיה.

טלב אלסאנע: מדוע ישנה את ההתניה הבוטה והמקוממת הזו שאומרת, אם אתם תעשו את הרפורמה ואם נציגי הסתדרות המורים וארגון המורים ישתפו פעולה, אז זה טוב.

טלב אלסאנע: אם ארגון המורים והסתדרות המורים רוצים לעשות מלאכתם נאמנה, אין רפורמה ואנחנו מפטרים מורים.

יוסי שריד: נוקמים בילדים.

טלב אלסאנע: זה דבר שהוא בוטה.

טלב אלסאנע: יש כאן ליקוי בתפיסה.

טלב אלסאנע: זה מקומם.

גילה פינקלשטיין: רונית ואני היינו מנהלות ועבדנו בהוראה בתל אביב.

גילה פינקלשטיין: פעמים רבות נערכו ישיבות בתיכון עירוני ט' וכל ציבור המנהלים הגיע לשם.

גילה פינקלשטיין: ראיתי את רונית כמנהלת אהובה על כל המנהלים, המורים והתלמידים, עם גישה לתלמידים.

גילה פינקלשטיין: אני מבינה את הכאב שלה.

גילה פינקלשטיין: אני רוצה לפנות לרונית ולשאול שאלה.

גילה פינקלשטיין: כאשר מבצעים רפורמה הצעד הראשון הוא קריטי.

גילה פינקלשטיין: אני משתוממת בגלל שגדלנו יחד בשטח ההוראה במשך למעלה מ-30 שנה.

גילה פינקלשטיין: אנחנו יודעות שבכל רפורמה שמבצעים, הצעד הראשון הוא קריטי.

גילה פינקלשטיין: למה לא התחילו מצעד של בנייה, צעד חיובי, אלא מצעד בכיוון ההרסני, פוגעני ופוגע.

גילה פינקלשטיין: אני מקבלת אין סוף טלפונים של מורים, גם מהצוות שלי.

גילה פינקלשטיין: אתמול קיבלתי טלפון מאחד המורים שהוא 30 שנה איתי יחד, שבכה ואמר שהוא לא מבין.

גילה פינקלשטיין: גם אני לא הבנתי.

גילה פינקלשטיין: אני מציעה לקחת הכל אחורה ולהתחיל מחדש בשיתוף עם המורים.

גילה פינקלשטיין: היות והמקצוע שלנו, מקצוע ההוראה, הוא מקצוע כל כך קשה, אלפי מורים פורשים מדי שנה בשנה.

גילה פינקלשטיין: מדוע לא לתת להם לפרוש מרצון, כאשר אנחנו יודעים שיש כאלה שרוצים לפרוש?

גילה פינקלשטיין: שמעתי את ההנחה שיש ביניהם מורים טובים, אבל אי אפשר להחזיק בכוח מורה שרוצה לעבור למשהו אחר.

מל פולישוק-בלוך: אם מחזיקים אותו בכוח, הוא כבר לא טוב.

גילה פינקלשטיין: בדו"ח דברת יש גם דברים חיוביים, כמו החינוך שיתחיל מגיל 3, עזרה לתלמיד החלש, עזרה למשפחות במצוקה, פיתוח המבנים בבתי הספר ולבנות חדרים למורים.

גילה פינקלשטיין: מדוע לא להתחיל את הרפורמה בצעד חיובי במקום בפיטורין המוניים ואגרסיביים?

יוסי שריד: כי זה מה שהם יודעים לעשות.

יוסי שריד: 4 שנים הם עסקו רק בזה.

יוסי שריד: הם לא יודעים לעשות דבר חיובי.

גילה פינקלשטיין: צריך להתחיל בצעד חיובי, ולבנות חדרים למורים כדי שלמורה יהיה חדר לשבת ולעבוד.

גילה פינקלשטיין: אני אהבתי מאוד את הסעיפים שמדברים על כך שלמורה יהיה חדר משלו ושלחן משלו, ושיעזרו לתלמידים חלשים.

גילה פינקלשטיין: אם מתחילים רפורמה מפיתוח הרחבת מבנה בית הספר, ההורים רואים זאת, והתלמידים רואים שדואגים להם.

גילה פינקלשטיין: כך מתחילים רפורמה בצורה חיובית.

גילה פינקלשטיין: חלקם הגדול של המורים שמפטרים, הם צעירים.

גילה פינקלשטיין: הם רוצים להתחיל לעבוד במקום אחר, לפנות למגזר אחר, אבל הם יתקבלו בצורה שלילית.

גילה פינקלשטיין: יגידו, אם זרקו אותם ממקום אחר, למה שאנחנו נקבל אותם.

4400: לא זרקו אותם.

4400: תפסיקו לומר את זה.

גילה פינקלשטיין: אני מציעה להתחיל ממקום אחר.

גילה פינקלשטיין: עדיין לא מאוחר לשפר את מעמד המורים, אבל צריך קודם לשפר את התדמית של המקצוע, לשפר את מעמד המורה ולהתחיל את הרפורמה מחדש בדברים החיוביים.

גילה פינקלשטיין: מאחר ורונית באה מהשטח, היא יודעת מה חיובי.

גילה פינקלשטיין: ההתחלה היא הצעד הקריטי, ולכן צריך להתחיל בצורה חיובית ולא בצורה של פיטורין אגרסיביים.

23596: אני רוצה להתחיל בסיפור.

23596: יום אחד הגיע לכפר קטן חכם מהעיר הגדולה.

23596: הגיעו לחכם הכפר ואמרו לו שהגיע חכם גדול ממנו.

23596: אמר החכם המקומי, נראה עד כמה הוא חכם.

23596: הוא לקח פרפר, שם בכף ידו, שם את כף ידו מאחור ושאל את החכם, האם הפרפר שבידו הוא חי או מת.

23596: החכם ידע שאם הוא יגיד שהוא מת, החכם המקומי ישחררו לחופשי, ואם הוא יגיד שהוא חי הוא ימחץ אותו ויהרוג אותו.

23596: חשב החכם וענה, הדבר בידך.

23596: הפרפר הזה, מערכת החינוך, הוא בידנו.

23596: היא בידי אלה שנמצאים כאן, משרד החינוך, ארגוני המורים ואנחנו הרשויות המקומיות.

23596: אני לא מאמינה, כמו חברי, ידידי וגם מורי, יוסי שריד, שאין סיכוי לרפורמה.

23596: אני לא מאמינה בכלל בלא.

23596: אני חושבת, שניתן עדיין להציל את המורים מן הפיטורין, שכרגע זה הדבר האקוטי ביותר.

23596: יחד עם זה, ניתן להציל את מערכת החינוך.

23596: המנכ"לית אמרה בצורה ברורה, שקודם כל מדובר באנשים, אבל לאחר מכן מדובר גם בילדים שלא יקבלו שעות חינוך.

23596: איך אנחנו, ראשי הרשויות, נהיה אחראים על החינוך, איך אנחנו נתייצב בפני הבוחרים שלנו, ההורים והילדים, ללא שעות חינוך?

23596: אני אומרת, שניתן להציל את זה.

23596: אולי זו הדקה האחרונה, אבל ניתן.

רן ארז: איך?

23596: לחזור למשא ומתן.

23596: הנושא הראשון למשא ומתן יהי פרישה מרצון של מורים.

23596: תשבו אתם ארגוני המורים, ותדברו על כמה, מי ואיך.

23596: כאשר ייגמרו לדון בנושא הזה, נמשיך הלאה לדון במה ניתן.

23596: ישנן הסכמות.

23596: רונית יודעת את זה והארגונים בעצמם כתבו את הדברים שיש עליהם הסכמות.

23596: אני חוזרת ואומרת שוב, מרבית הדו"ח- היום כבר אסור לומר דברת- מתבסס על "עוז לתמורה" וחלקו מתבסס על "הצעד הקובע", שיצא בשנת 2004 וקשה היה לרבים לקרוא אותו.

23596: יוסי צודק, שהרעיונות קיימים וכולנו ידועים מה לעשות.

23596: ישבה ועדה וגיבשה רעיונות, ויש שם רעיונות טובים וחשובים.

23596: יש לנו חלון הזדמנויות.

23596: אני פונה למורים ולארגונים, יש כאן עכשיו חלון הזדמנויות נדיר.

23596: אם משהו קרה לטובה, אם איזשהו מתוק יצא מן העז הנורא, הוא שהמורים נמצאים היום במרכז השיח הציבורי בצורה חיובית, לשם שינוי.

23596: את זה הצליחו להשיג הארגונים.

23596: היום כולם מדברים על המורים, כולם מכירים את המצוקות שלהם ולבה של מדינת ישראל עם המורים.

23596: בואו ננצל את חלון ההזדמנויות הזה, את הרגע הנדיר הזה, כדי לשבת יחד עם משרד החינוך.

23596: רונית אמרה במפורש, שהיא גם חושבת שהתמורה שהוצעה היא אינה ראויה.

23596: יישבו ארגוני המורים עם משרד החינוך, וגם אנחנו ממרכז השלטון המקומי נשב איתם מול האוצר, ונדרוש מהאוצר את מה שמגיע כבר שנים.

23596: אולי זו ההזדמנות.

23596: אולי היה צריך להתדרדר עד למטה כדי לבוא היום לקבל את מה שמגיע לנו.

23596: את כל זה ניתן לעשות אך ורק סביב שולחן הדיונים.

מל פולישוק-בלוך: אני חושבת שהגענו לכזה שפל, ואנחנו צריכים להחליט האם לפתוח את היד או לא, כמו בסיפור עם הפרפר.

מל פולישוק-בלוך: אני חושבת שמנכ"לית משרד החינוך נתנה כאן הצהרה, בפני כל העולם, מאוד הוגנת כלפי המורים.

מל פולישוק-בלוך: היא אמרה במפורש, שיש אפשרות עכשיו לבטל את הליך הפיטורין, כאשר רוב רובו של ההליך שמתקיים עכשיו יהיה פרישה מרצון ומעוטו בהסכמה אתכם.

מל פולישוק-בלוך: התנאי הוא, שמתחילים לנסות את הרפורמה בזהירות במספר מוגבל ומצומצם של מקומות, על פי הסכמה.

מל פולישוק-בלוך: יש הזדמנות פז.

מל פולישוק-בלוך: הציבור אתכם כרגע.

מל פולישוק-בלוך: אם תמשכו את הקו יותר מדי, הציבור עלול לא להיות אתכם, וחבל.

מל פולישוק-בלוך: אני שואלת, אם יש הסכמה מצדכם.

יוסי שריד: אם תהיה הסכמה של האוצר.

משולם נהרי: חשוב מה אומר האוצר.

מל פולישוק-בלוך: לא נכון.

מל פולישוק-בלוך: חשוב מה אנחנו אומרים.

מל פולישוק-בלוך: אנחנו מדברים עכשיו על מה חשוב למערכת החינוך ועל מה חשוב למדינת ישראל.

מל פולישוק-בלוך: אם משרד החינוך, שרת החינוך ונציגתה המנכ"לית, עם ארגוני המורים, חברי ועדת החינוך, הציבור שיושב פה וזה שמאחריו, יגידו כי הם מתחילים רפורמה בזהירות, במדידה ובהסכמה, האוצר לא יוכל שלא לתת את הכסף כי על זה הוא התחייב כבר.

יוסי שריד: פרישה בהסכמה עם פנסיה, זה תקציב עתק.

גילה פינקלשטיין: מדי שנה ושנה יש כ-5,000 מורים שרוצים לפרוש.

מל פולישוק-בלוך: אנחנו קודם כל מדברים על צמצום דרסטי של אנשים שיעזבו את המערכת.

מל פולישוק-בלוך: אנחנו מדברים על פרישה מרצון של אנשים שגם כך קרובים לפרישה, כולל תנאי פרישה.

גילה פינקלשטיין: כמו של מפוטרי התעשייה הצבאית.

מל פולישוק-בלוך: אנחנו מדברים על תחילתה של רפורמה.

קריאה: איזו?

מל פולישוק-בלוך: אם אתם שואלים איזה, אתם עושים את הנזק.

מל פולישוק-בלוך: זה לא מעניין איזה, אנחנו לא מחפשים את הכותרת.

מל פולישוק-בלוך: אנחנו מחפשים את השינוי האמיתי.

יוסי שריד: האוצר לא יסכים.

יוסי שריד: היו”ר מלי פולישוק-בלוך: לא יעזור לאוצר.

יוסי שריד: אם משרד החינוך עומד כאן יחד איתנו וארגוני המורים עומדים כאן יחד איתנו, האוצר במיעוט.

יוסי שריד: יוסי שריד, אנחנו כולנו יד אחת נגד האוצר.

יוסי שריד: במקרה הזה אנחנו נעמיד את האוצר על הרגליים שלו.

יוסי שריד: יש כאן הזדמנות פז לצאת מהברוך.

יוסי שריד: אם נהיה יד אחת, אנחנו נצא מהברוך.

יוסי שריד: עכשיו אני רוצה את התשובה של יוסי וסרמן.

יוסי וסרמן: גברתי היו"ר, התשובה היא ברורה כשמש בצוהרי יום.

יוסי וסרמן: אנחנו מבקשים שיבוטלו הפיטורין ויומרו בהליך של פרישה מרצון עם עידודי פרישה, כפי שקיבלו כלל העובדים בשירות הציבורי.

יוסי וסרמן: אנחנו לא מבקשים שום דבר ייחודי.

יוסי וסרמן: אנחנו מבקשים את מה שקיבלו עובדי המדינה ועובדי הרשויות המקומיות.

יוסי וסרמן: אם זה יקרה, אנחנו מיד ניגש למשא ומתן על ביצוע רפורמה מוסכמת במערכת החינוך.

מל פולישוק-בלוך: שתתחיל בספטמבר הקרוב.

יוסי וסרמן: כן.

יוסי וסרמן: אם יעשו את זה היום, אנחנו נשב כבר בערב.

מל פולישוק-בלוך: גברתי המנכ"לית, אני רוצה לשמוע את התשובה שלך.

יוסי וסרמן: אם היום נקבל את התשובה המוסמכת שאכן זה כך, אנחנו נדב כבר מהערב.

יוסי וסרמן: אני רוצה לומר למנכ"לית, את אמרת דבר שהדהים אותי, שאתם קיצצתם 15% במדד התקצוב לחינוך העל היסודי.

יוסי וסרמן: את אמרת בעצמך שילדים לא יוכלו לסיים בחינות בגרות.

יוסי וסרמן: איך אתן מרשות את זה?

יוסי וסרמן: שתלך שרת החינוך לראש הממשלה ותדפוק על השולחן.

יולי תמיר: ותתפטר אם היא לא יכולה.

יוסי וסרמן: ותאמר שהיא לא מתפקדת בתנאים האלה.

מל פולישוק-בלוך: אני רוצה לשמוע את תשובתה של רונית תירוש.

מל פולישוק-בלוך: השאלה היא, האם אנחנו יוצאים מהברוך הזה או לא.

מל פולישוק-בלוך: כל היתר זה דיבורים.

רן ארז: הכדור נמצא אצל שרת החינוך.

מל פולישוק-בלוך: לא לגמרי.

רן ארז: היא אשמה מההתחלה ועד הסוף.

רן ארז: אנחנו לא מאמינים לה אפילו במיל, כי את כל מה שהיא הבטיחה, היא לא עשתה.

רן ארז: הכדור אצלה.

רן ארז: אנחנו צריכים לשמוע ממנה התחייבות ברורה לכל הדעות, שאין פיטורי מורים, ושיש פתיחת שערים לאלה שרוצים לפרוש מרצון.

מל פולישוק-בלוך: אבל זה לא נגמר בזה.

רן ארז: זה לא ילך אחרת.

רן ארז: אנחנו לא מאמינים בה, ונמשיך לדרוש את הסרת חסינותה כדי לתבוע אותה לדין על הרס מערכת החינוך.

מל פולישוק-בלוך: אם המטרה שלך בחיים היא להרוס את שרת החינוך, אז שיהיה לך לבריאות.

מל פולישוק-בלוך: אני לא איתך.

רן ארז: חס וחלילה.

רן ארז: אני מאחל לה להיות שרת הפנים, שרת החוץ ושרת הביטחון, רק שתעזוב אותנו במנוחה.

רן ארז: היא הורסת את מערכת החינוך.

מל פולישוק-בלוך: עם כל הכבוד לך, אני מבקשת לצאת מן המצב הנוכחי.

מל פולישוק-בלוך: אני יכולה להצטרף לדרישת פיטורין כאלה או אחרים, אבל זה לא מה שפותר כרגע את הבעיה.

מל פולישוק-בלוך: אני קיבלתי תשובה מאוד ברורה, מאוד עניינית ומאוד ראויה מיוסי וסרמן, ואני מברכת אותו על כך.

מל פולישוק-בלוך: אם אתה ממשיך עם ההתלהמות רק כדי לפגוע בשרת החינוך, ידי לא איתך.

רן ארז: אני מדבר מלבי על סבל המורים.

רן ארז: מה שאמר יוסי, מקובל עלינו.

רן ארז: אנחנו אומרים, ביטול הפיטורין, פתיחת שערים לפרישה מרצון וניהול משא ומתן ענייני לרפורמה מוסכמת.

רן ארז: הכדור אצלם ולא אצלנו.

יוסי וסרמן: זה לא סותר את מה שאמר רן, שהתפקוד של שרת החינוך גרוע מאוד.

מל פולישוק-בלוך: כל תוספת מיותרת.

מל פולישוק-בלוך: אתה לא צריך להתחרות עם רן ארז בעולם הדימויים שלו.

גילה פינקלשטיין: המטרה שלנו היא שיקום מערכת החינוך.

גילה פינקלשטיין: אנחנו לא מטפלים באנשים.

רן ארז: שרת חינוך שלא רוצה 30,000 מורים, המורים לא רוצים אותה.

רן ארז: אם היא מכפישה אותנו, אנחנו לא רוצים אותה.

מל פולישוק-בלוך: כל המצלמות כבר צילמו אותך, וכל העיתונאים כבר קלטו את זה.

מל פולישוק-בלוך: תן לנו להתקדם.

רן ארז: האם את חושבת שאני אומר את זה בשביל התקשורת?

רן ארז: אני יכול גם לומר את זה בחוץ, אבל אני אומר את זה פה כדי שהדברים ייקלטו.

מל פולישוק-בלוך: אבל כולם קלטו.

יוסי שריד: אני לא קלטתי.

יוסי שריד: מה אמרת?

רן ארז: שאנחנו מאשימים את שרת החינוך.

23596: אותי זה לא מצחיק.

23596: אנחנו יושבים פה בדיון כל כך רציני.

רן ארז: אני לא צוחק, אני בוכה.

23596: אולי אתה בוכה, אבל לי יש רושם שאתה משתלח אישית בשרה ושיש ביניכם מאבק כוחות, ושהמורים נופלים בגלל מאבק הכוחות הזה.

23596: רן ארז, תפסיק להשתלח באנשים.

23596: תתחיל לדון בעניין.

23596: אתה משתלח בשרה כל הזמן, וזה לא לעניין.

רן ארז: את מדברת שטויות, ואת יודעת את זה.

23596: אכפת לי מהחינוך ומשנה הבאה.

רן ארז: את מדברת שטויות, ואת יודעת את זה.

רן ארז: כל מה שמעניין אותך זה האינטרסים האישיים שלך, ולכן את מדברת שטויות.

רן ארז: לא תקבלי שום נקודת זכות.

מל פולישוק-בלוך: אני כבר כמה חודשים פה, ועוד אף פעם לא קראתי לסדרן.

מל פולישוק-בלוך: אני לא רוצה שזה יקרה היום.

מל פולישוק-בלוך: אני מבקשת ממך להתאפק, ומבקשת מיעל גרמן להתאפק.

יוסי שריד: רן, אם לא תתאפק אני אקרא לדני יתום שירגיע אותך.

אברהם פורז: אני אמנם לא השתתפתי ברוב השלבים של הדיון הזה, אבל הסוגיה מוכרת לי.

אברהם פורז: אני רוצה לומר, שאני הצבעתי בממשלה בעד אמוץ דו"ח דברת, למרות שכאשר קראתי את החוברת, לא הייתי שלם עם כל הנתונים שהופיעו שם.

אברהם פורז: התמונה שהוא הציג לפנינו היתה מאוד קודרת, ואני חושב שכולם מסכימים עם זה, ושלמערכת החינוך יש בעיה שאנחנו צריכים לנסות ולפתור.

אברהם פורז: קל מאוד להאשים את משרד החינוך בכל מה שקורה, אבל למשרד החינוך יש משאבים מוגבלים שהממשלה נותנת לו, ואם אין לו מספיק כסף, שום דבר לא יעזור.

אברהם פורז: לכן, הדברים צריכים להיעשות מול הממשלה כולה, כולל משרד האוצר, ולא רק מול שרת החינוך.

אברהם פורז: הדבר העיקרי שאני ראיתי בדו"ח דברת, הוא לגרום לכך שהאנשים הכי טובים יגיעו למערכת החינוך.

אברהם פורז: ההתפתחויות של החודש האחרון, הן הפוכות.

אברהם פורז: זה לא משנה מי אשם.

אברהם פורז: נקלענו למצב שבו מערכת החינוך מוכפשת.

אברהם פורז: באיזשהו מקום יצרו פה סיטואציה, שבה המורים הפכו לאויבי האומה.

אברהם פורז: הם כושלים, הם נכשלים, הם דפוקים ומה שנותר הוא לגרש אותם.

אברהם פורז: זה לא משנה שחושבים את זה רק לגבי מיעוט ולא לגבי כולם, כי יצרו פה מצב שאדם צעיר שרוצה ללכת למערכת החינוך שבה המורים מוכפשים, לא יעשה זאת.

גילה פינקלשטיין: הרוב זה מורות.

גילה פינקלשטיין: זו הבעיה.

קריאה: זה לא משנה.

יולי תמיר: אם היו יותר גברים במערכת, זה היה נראה אחרת לגמרי.

גילה פינקלשטיין: רק לנשים מעיזים לעשות דבר כזה.

גילה פינקלשטיין: אם היו שם גברים, לא היו עושים את זה.

אברהם פורז: אם שר החינוך היה גבר, הוא לא היה עושה את זה למורות.

אברהם פורז: לכן, אל תבקשו קידום נשים בפוליטיקה.

גילה פינקלשטיין: זה הדבר הכי חשוב שנבקש, כדי שנראה אחרת.

מל פולישוק-בלוך: זה היה בצחוק.

אברהם פורז: לכן, צריך להיפתח פה דיאלוג בין ארגוני המורים, הוועדה, הממשלה, כולל שר האוצר, כדי לראות איך יוצאים מהמצב הזה.

אברהם פורז: אני לא רוצה לומר יותר מזה, כי ברגע שאתה אומר יותר מזה, אתה נוקט עמדה ואוטומטית כבר משייכים אותך לנקודה מסוימת.

אברהם פורז: לי כואב דבר אחד, שמעמד המורים יצא שחוק עוד יותר מקודם.

אברהם פורז: עם קודם אנשים חשבו שיש עוד מורים טובים, עכשיו כולם משוכנעים שכולם גרועים, וזה עוול.

אברהם פורז: אם למנכ"לית של משרד החינוך אין גיבוי של האוצר, היא יכולה לתת מעט מאוד תשובות.

אברהם פורז: אין לה כסף.

מל פולישוק-בלוך: יש לה כסף.

מל פולישוק-בלוך: אם היא תעשה רפורמה, יהיה לה הכסף.

אברהם פורז: הם רוצים רפורמה והמורים לא רוצים רפורמה במתוכנת הזו, ונוצר פה מצב של התנגשות.

אברהם פורז: צריך ליצור פה דיאלוג בצורה יותר שקטה, בין ארגוני המורים, הוועדה והממשלה כולה, משרד החינוך ומשרד האוצר, ולנסות להגיע להסכמות שיאפשרו לצאת מהסבך הזה.

משה גפני: אני הכי אובייקטיבי פה, כי אני לא בקואליציה ולא באופוזיציה.

משה גפני: זה נכון שזה לא מתחיל במשרד החינוך.

משה גפני: בסופו של דבר בעל המאה הוא בעל הדעה.

משה גפני: זה מתחיל במשרד האוצר.

משה גפני: אם היו נותנים לרונית תירוש לנהל את הרפורמה, היא לא היתה מנהלת את זה בדרך הזו.

משה גפני: היא מנהלת את זה בדרך הזו בגלל שמשרד האוצר בא ואמר, או שאת מקצצת עכשיו 700,000,000 שקלים, שהמשמעות של זה היא פיטורי מורים, או שלא.

משה גפני: היא לא יכולה להתחיל מנקודת פתיחת שונה כאשר ה-31 במאי בפתח.

משה גפני: חה"כ פורז, כיוון שאתה הולך להיות יו"ר ועדת החינוך, אני מציע שמהר תחליף את הכובע ואל תדבר על מה שעשית בממשלה.

משה גפני: תדבר עכשיו על ועדת החינוך.

משה גפני: בגלל מה שעשית בממשלה, יש את ההרס הזה.

מל פולישוק-בלוך: אני לא הבנתי כלום.

משה גפני: על מה הצבעתם 15 פעם?

משה גפני: הצבעתם בממשלה על שינוי במדיניות הכלכלית של מדינת ישראל.

משה גפני: כלומר, מערכת החינוך תקוצץ פעם אחר פעם, והתוצאה לפנינו.

משה גפני: אפילו אני שבשיעור מתמטיקה הלכתי לים, אני יודע שכאשר מקצצים 15 פעם זו התוצאה.

משה גפני: זה מה שקרה.

משה גפני: אתם ידעתם שזה יקרה, אבל אמרתם שהעשירים יקבלו יותר, יהיה היי-טק ותהיה תעשייה.

משה גפני: אני באמת לא מקבל את ההתלהמות מכל הצדדים.

משה גפני: אני לא חסיד של משרד החינוך.

משה גפני: אני מקבל את הביקורת של יעל גרמן.

משה גפני: אני באמת חושב שנעשה פה עוול, חלק במזיד וחלק בשוגג.

משה גפני: המציאות הזו יצרה רושם של מורים שחוקים.

משה גפני: אני אומר לכם שחברי הכנסת שהם הכי שחוקים, הם הכי טובים.

משה גפני: אלה שבאו רעננים וצעירים, ראינו למה הם גרמו.

משה גפני: לא תמיד אדם שנמצא הרבה שנים במערכת הוא פחות טוב.

משה גפני: לפעמים הוא יותר טוב, ולפעמים לא.

משה גפני: כאשר אדם מפוטר אחרי הרבה שנים, תמיד אומרים לו מילה טובה.

משה גפני: צריך להתנהג כמו בני אדם.

משה גפני: כל אחד הוא עולם מלא.

משה גפני: אני מכיר מורים במערכת החינוך הכללית ומורים במערכת החינוך העצמאי.

משה גפני: באים אלי בעלי משפחות, שגם להם קרא המפקח ואמר להם שהם מפוטרים.

קריאה: ואף מפקח לא פוטר.

משה גפני: יש לי מה להגיד גם בעניין הזה.

משה גפני: כאשר מורה הולך הביתה, הילד שלו שלומד בתיכון יגיד, פיטרו אותך כי אתה לא שווה.

משה גפני: אפילו אם הוא לא יגיד לו את זה, הוא יראה את זה בעיניים שלו.

מל פולישוק-בלוך: הוא קרוא את זה בעיתון.

משה גפני: החלק הזה הוא רע מאוד, ותפקידה של ועדת החינוך היא לעשות לזה סוף.

מל פולישוק-בלוך: הנזק כבר נעשה.

משה גפני: יושבת פה רונית תירוש, וכולנו יודעים שהיא חרדה לנושא הזה של המורים והמערכת.

משה גפני: צריכים למצוא את הדרך לצאת בהודעה שתכלול את מה שהיא אמרה פה, שלא מפטרים מורים שהם לא טובים.

משה גפני: יש דרך נורמלית לעשות דברים כאלה במדינה מתוקנת.

משה גפני: צריך לצאת מפה בקריאה שאכן זה המצב.

משה גפני: מלי, אני שמח על התמימות שלך.

מל פולישוק-בלוך: זו לא תמימות.

מל פולישוק-בלוך: אנחנו כל הזמן אומרים, למה אנחנו נותנים לאוצר לנהל את העניינים, ואנחנו נותנים לאוצר לנהל לנו את העניינים.

מל פולישוק-בלוך: צריך לעשות לזה סוף.

משה גפני: יש פה הרבה תמימות.

משה גפני: אני מתכוון לומר, שזה מתחיל ונגמר באוצר.

משה גפני: האלה אם השרה מתמודדת עם האוצר ומהם סדרי העדיפויות שלה מבחינה פוליטית.

משה גפני: יש לי מה לומר, ואני אומר את זה בישיבה כאשר אני אהיה באופוזיציה.

משה גפני: אני הצעתי באחת הישיבות הקודמות שלוועדה תהיה מעורבות בתיווך הזה, כי שני הצדדים רוצים את התיווך, לדעתי.

משה גפני: גם ארגוני המורים רוצים למנוע את הפיטורין האלה, גם משרד החינוך איננו שש לפיטורי האלה, אבל רוצים להגיע להסכמה שמורים יפוטרו ושלא יהיה נזק ופגיעה כזו קשה.

משה גפני: אנחנו נעמוד בתוקף על העניין ונאמר למשרד האוצר, שאם אכן זו הדרך שהוא רוצה בה, אנחנו יותר לא נשתף פעולה עם כל זה.

משה גפני: משרד האוצר הוא חזק מאיתנו.

מל פולישוק-בלוך: האם אתה חבר בוועדת כספים?

משה גפני: לא.

מל פולישוק-בלוך: האם אתה יכול לדאוג לכך שבוועדת כספים לא ישתפו פעולה עם האוצר, כדי שסוף סוף נעשה שריר לאוצר ונגיד לו שהוא לא מנהל את הבית.

משה גפני: הוחלפו שני חברים מהליכוד בוועדת הכספים, אפללו ורוחמה אברהם.

משה גפני: במקומם נכנסו שני מורדים.

משה גפני: בוועדת הכספים יש 5 חברים מהליכוד שכולם נגד הממשלה.

אהוד רצאבי: בגלל זה הם לא באים לישיבות.

משה גפני: יש שני חברים שבהם זה תלוי, לחה"כ בריזון וחה"כ רצאבי, שהם מהמפלגה שלך.

מל פולישוק-בלוך: הם פה, ואפשר לשאול אותם.

משה גפני: אם הם מחליטים שהם לא משתפים פעולה עם האוצר עד שלא נפתרת הבעיה במערכת החינוך, זה יהיה בסדר.

רוני בריזון: גם אם אנחנו לא מחליטים אין רוב בוועדה.

מל פולישוק-בלוך: אז על אחת כמה וכמה.

מל פולישוק-בלוך: אתם יכולים להחליט.

מל פולישוק-בלוך: חה"כ גפני, אני מסכימה איתך שהמאבק צריך להיות מערכתי.

מל פולישוק-בלוך: זה לא שהאוצר הוא האויב של העסק.

מל פולישוק-בלוך: זה לא נכון להגיד את זה כך.

מל פולישוק-בלוך: בזמנו שרת החינוך צריכה היתה לצאת נגד ההתחייבות הרעה של האוצר שאמר, אם אין רפורמה יש פיטורין.

מל פולישוק-בלוך: עכשיו השאלה, מה עושים הלאה.

מל פולישוק-בלוך: אנחנו ניסינו לתווך.

מל פולישוק-בלוך: יש כאן כמה אנשים שהם עדים, מנחם ויוסי, למספר הטלפונים שעשיתי וניסיתי לתווך.

מל פולישוק-בלוך: גם יעל גרמן ניסתה בלי סוף לתווך.

מל פולישוק-בלוך: גם גורמים מהסקטור הפרטי ניסו לתווך ולעשות שלטי חוצות כדי לעזור.

מל פולישוק-בלוך: הגענו לשעת האפס, שעת האמת, וצריכים לקבל החלטה נכונה, כמו שאמרה יעל ושאר האנשים סביב השולחן הזה.

מל פולישוק-בלוך: אנחנו, משרד החינוך וארגוני המורים, צריכים לקבל החלטה נכונה עם יד הלב.

מל פולישוק-בלוך: ההחלטה הנכונה היא, שלא יהיו פיטורין, תהיה פרישה מרצון, ואנחנו נלך לקראת יישום רפורמה בצורה מסודרת ומבוקרת בכמה יישובים, בהסכמה של כל כולם.

מל פולישוק-בלוך: מה שרונית תיארה, הוא שמסמסו כאן חצי שנה של עבודה.

מל פולישוק-בלוך: כנראה שאלה חלק מהמהלכים שכל רפורמה צריכה לעבור.

מל פולישוק-בלוך: תשאלו את הנמלים.

מל פולישוק-בלוך: כל רפורמה היא קשה, ולכן היא צריכה זמן.

מל פולישוק-בלוך: יכול להיות שהיתה נדרשת החצי שנה הזו, כדי שכל אחד ימשוך לצד שלו ויגיד את דעתו.

מל פולישוק-בלוך: עכשיו הגענו לסוף וצריכים להחליט, האם אנחנו רוצים להרוס את מערכת החינוך לגמרי או שאנחנו רוצים לבנות משהו.


אתי בנימין: אני רוצה לומר כמה דברים שלא נאמרו כאן אני אתחיל בזה שאני אומר, שאני חושבת שמורה, כמו כל אדם שפורש, צריך לצאת ממקום עבודתו עם הכבוד שלו.


אתי בנימין: אני גם מסכימה עם זה שצריך לחזק את מעמדו של המורה, אבל כל המאבק הזה נראה כאילו המערכת הזו בנויה ועומדת רק על המורים.


אתי בנימין: אני חושבת שכולנו כאן התבלבלנו.


אתי בנימין: המערכת הזו קיימת בשביל הילדים.


אתי בנימין: אנחנו רוצים את החינוך הטוב ביותר עבור הילדים שלנו.


אתי בנימין: זה לא ישמע לכם טוב, אבל יש מורים שחוקים שצריכים ללכת הביתה, ויש מורים שלא ראויים לעמוד לפני כיתה.


אתי בנימין: אני דורשת מכם שני דברים.


אתי בנימין: קודם כל תחזרו לשולחן הדיונים.

קריאה: מה עם קיצוץ בשעות, לא אכפת לך?


אתי בנימין: אכפת לי ועוד איך.


אתי בנימין: הדבר השני שאני מבקשת, הוא שתוציאו את הילדים מהמאבק שלכם.


אתי בנימין: הילדים לא יובילו את המאבק שלכם.


אתי בנימין: זה יחזור לכולנו כמו בומרנג בפרצוף.


אתי בנימין: מורים עלו לשידור וקראו לתלמידים לבוא להפגנה.


אתי בנימין: מורים עמדו בפני כיתה ואמרו לילדים לבוא להפגנה.

קריאה: זה לא נכון.

מל פולישוק-בלוך: אני שמעתי את זה מהבן שלי, ואני יודעת שזה נכון.


אתי בנימין: הדבר הזה יחזור אליכם כמו בומרנג בפרצוף.


אתי בנימין: רן ארז דיבר קודם על אלימות.


אתי בנימין: אתם מתנהגים באלימות.


אתי בנימין: אדון רן ארז, זה שאתה משווה את שרת החינוך להמן הרשע, זו אלימות.


אתי בנימין: זה שאתם עומדים ושורפים את מכתבי הפיטורין, זו אלימות.


אתי בנימין: זה שאתם מגיעים בשבוע של יום הזיכרון לבושים שחור, זו אלימות.


אתי בנימין: תנהלו מאבק מכובד.


אתי בנימין: ביומיים האחרונים התלמידים העבירו מסר שהיום משביתים את הלימודים כאות הזדהות עם המורים.


אתי בנימין: האם התלמידים צריכים לנהל את המאבק של המורים?


אתי בנימין: זה מה שאתם לימדתם אותם.

אורה עצבהוקרט: קודם כל אני מתנצלת בפני כל התלמידים שאני לא בכיתה אלא פה.

אורה עצבהוקרט: אני בשטח כבר הרבה מאוד שנים.

אורה עצבהוקרט: לפי העיתונים, אני הייתי צריכה להגיע לכאן עם הליכון, כיוון שאני תשושה.

אורה עצבהוקרט: אני עוד עושה סנפלינג עם התלמידים בשנת הלימודים הנוכחית.

אורה עצבהוקרט: הקליינט שהוא התלמיד, בכלל לא בא כאן בחשבון של כל הדיונים.

אורה עצבהוקרט: לדעתי, הייתם צריכים להזמין גם תלמידים הנה.

יהודית גידלי: הם הוזמנו ולא באו.

אורה עצבהוקרט: אם היו אומרים לי, הייתי מביאה תלמידים והייתם שומעים אותם.

אורה עצבהוקרט: מערכת החינוך שמושמצת מכל הכיוונים והזוויות, מושמצת לא בצדק.

אורה עצבהוקרט: אני מחנכת והייתי גם מפקחת.

אורה עצבהוקרט: עבדתי בעירוני ט' 3 שנים, ובדנמרק כל השנים.

אורה עצבהוקרט: אני לא יכולה לתאר לכם את השבר שבו ביום הזיכרון כינסו את המורים ונתנו למחצית מחדר המורים מכתבי פיטורין.

4400: זה שקר וכזב.

אורה עצבהוקרט: אני בתור יו"ר הוועד הייתי צריכה להישאר באולם הטקס.

אורה עצבהוקרט: אחרי הטקס אני שלחתי נציג שלנו למר סמט, ואחרי 3 ימים, אחרי שמר סמט דיבר בתקשורת, הודיעו לנו שלא מפטרים את כולם.

אורה עצבהוקרט: מתוך 25 מורים שהם חצי מחדר המורים, החזירו 17 מורים, ואחר כך החזירו עוד כמה מורים.

אורה עצבהוקרט: אמנם זה בית ספר שבו חטיבת הביניים הולכת ומצטמצמת, אבל לא לקחו בחשבון את זה כאשר עשו את כל המהלך העירוני של דרום העיר.

אורה עצבהוקרט: הודיעו להורים שכולים, לנשים בהריון, לאחות שאחיה נפל ולזוג מורים, שהם מפוטרים.

אורה עצבהוקרט: איזה שבר זה.

אורה עצבהוקרט: המורים האלה מתמודדים עם האוכלוסייה הכי קשה בירושלים, הם מצליחים והתלמידים עוברים בחינות בגרות, ומר ארז יודע את זה.

גד דעי: תפקידי כיו"ר האגף לאיגוד מקצועי בהסתדרות המורים, הוא לדבר עם האנשים.

גד דעי: לפעמים באמצע שיחת טלפון, השיחה כאילו מתנתקת, ולאחר רבע שעה הבעל מתקשר ואומר שהאישה התמוטטה.

גד דעי: אתמול באחת הישיבות הופיע מורה שקיבל מכתב פיטורין בשנת שבתון, כאשר יש לנו סיכום עם המנכ"לית שמורה שנמצא בשנת שבתון לא יפוטר.

גד דעי: הבכירה במחוז אמרה, שיש להם הוראה לפטר את המורה הותיק בכדי שנקבל מורה חדש.

גד דעי: אתה פותח את התיק ורואה רק תעודות הערכה.

גד דעי: בראש השנה יש יום הדין, אבל זה יום אחד בשנה.

גד דעי: בחודש מאי, כל יום היה הרת עולם.

גד דעי: את מה שקורה בשטח, אנחנו עוברים על בשרנו.

מוטי סמט: רונית, כתבתי לך במכתב, שכדי לחסוך 90,000 שעות אתם יכולים להפריש את כל המורים במקסימום האפשרי ובכבוד, כאשר כל המורים יצאו לשנת שירות לאומי מגיל 55 מעלה, ויתרמו 4 שעות שבועיות למערכת.

מוטי סמט: כך חסכת 90,000 שעות.

מל פולישוק-בלוך: זה רעיון יפה.

מל פולישוק-בלוך: עכשיו נשמע מפקח שכל יום צריך לעמוד בסיטואציה של הפיטורין.

שמואל גרוס: אני מביא רק את המציאות שבשטח.

שמואל גרוס: אני בא לכאן אחרי משא ומתן עם 150 מורים, שהתמודדנו איתם אתמול ושלשום במסגרת הוועדות שאני אחראי עליהם, ובעקבות הויכוח הצפוי של ידידי יוסי וסרמן וסגנו גד דעי שהיו אצלי במחוז.

שמואל גרוס: אני רוצה לומר רק דבר אחד, לבי עם המורים.

שמואל גרוס: בואו נראה את הדרך.

שמואל גרוס: חה"כ שהיה שר החינוך שאל, איך ייתכן שהוכנסו מכתבים לתיקים בלי ידיעת המורים.

שמואל גרוס: אני מחזיק אצלי במשרד 500 מכתבים על כל אותם מורים שצפויים היו להגיע לוועדות מידי מנהל בית הספר, שבו הוא אומר אמירה כללית על המורה ותפקודו המקצועי, והמורה מקבל אותו ליד.

שמואל גרוס: בהנחיתי למפקחים ביום ראשון בבוקר אמרתי, יהי רצון שלא תיהרג הכלה על ידי.

שמואל גרוס: אלה דיני נפשות.

שמואל גרוס: העשייה חייבת להיעשות בצורה הכי אנושית.

קריאה: בגלל זה הוא לא מזמין את הארגון.

גד דיעי: זה משפט שדה.

שמואל גרוס: אתה בעצמך כתבת לי על האינטרס של העזיבה.

שמואל גרוס: אנחנו נתנו הנחיה לרגישות, אמפטיה, שיקול דעת מקצועי ואנושיות.

שמואל גרוס: כאשר הסתיימו הישיבות בשעה 19:00, כאשר אחת המורות משכה את זה שעה, לפי בקשה שלה, יצא מורה ממני ולחץ את ידי.

קריאה: בא לי לצרוח.

מל פולישוק-בלוך: גברתי, אני מבקשת שתצאי החוצה.

מל פולישוק-בלוך: זו פעם שנייה שאני עושה את זה איתך.

מל פולישוק-בלוך: אני חושבת, שאת לא יודעת להתנהג בכנסת, וחבל.

מל פולישוק-בלוך: ב-160 ישיבות שערכתי, את הבן אדם היחידי שאני הוצאתי פעמיים.

קריאה: קשה מאוד לשמוע ביקורת.

יוסי שריד: אולי כדי שלא תחרגי מהכלל שלך, תחזירי אותה.

מל פולישוק-בלוך: אני מבקשת שיהיה שקט.

מל פולישוק-בלוך: אנחנו רוצים להמשיך.

מל פולישוק-בלוך: רן ארז: אי אפשר להתאפק כששומעים שקרים שנאמרים בריש גלי.

מל פולישוק-בלוך: אי אפשר שלא לקיים כאן דיון כמו שצריך.

רן ארז: מר גרוס יודע שהוא לא מדייק, בלשון המעטה.

קריאה: - -

רן ארז: אם היית יודע מה הוא עושה, לא היית אומר את זה.

רן ארז: הוא מסתובב בין בתי ספר ואומר למנהלים, אל תתנו למורים לצאת להפגנה.

שמואל גרוס: זו חובתי לעשות כמנהל מחוז.

רן ארז: יש לכל אדם את חופש ההתארגנות.

רן ארז: אתה לא תמנע בכוח מאנשים להתארגן, לא בארגון המורים ולא בהסתדרות המורים.

רן ארז: אל תחשוב שאם אתה מייצג את הממסד, אתה צודק.

מל פולישוק-בלוך: רן, האם אתה רוצה להיות השני שאני מוציאה?

רן ארז: אני יוצא, כי אין שום כבוד לשמוע איך הוא מדבר.

שמואל גרוס: האמת כואבת.

רן ארז: אתה מכריח את המורים ומאיים עליהם.

שמואל גרוס: אתה ואנשיך מאיימים עליהם.

מל פולישוק-בלוך: שמואל גרוס, אנחנו הבנו שאתם עשיתם את מיטב יכולת

מל פולישוק-בלוך: כם כדי לטפל בהליך הפיטורין ברגישות.

רן ארז: כך הוא מקדם את ההידברות.

רן ארז: כך הוא תורם למורים.

מל פולישוק-בלוך: האם אתה רוצה להוסיף משהו מעבר להתנהלות?

שמואל גרוס: אני לא רוצה להביא אנשים שיעידו עלי מעבר לאדם אחד, יוסי וסרמן.

שמואל גרוס: כמי שהוא בר פלוגתא שלי בתהליך, יכול הוא להעיד על הדרך.

עפרה דונסקי: מפטרים 4,500 מורים, מתוכם מורים שמעידים על עצמם שהם שחוקים והם רוצים לפרוש.

עפרה דונסקי: אני מדברת כמי שישבה אתמול בוועדה עם 25 תיקים.

עפרה דונסקי: המפקחת יושבת והמורים מרגישים שהם נכנסים ויוצאים רק בשביל הפרוטוקול.

עפרה דונסקי: מורה אחת החזיקה אותי כשהיד שלה רעדה, ואמרה שגם ככה היא ביקשה לפרוש.

עפרה דונסקי: בשביל מה היו צריכים לבזות אותה.

עפרה דונסקי: על הלוקש שמנהל בית הספר נתן לה, היה כתוב דברים נוראים.

עפרה דונסקי: היא אמרה שזו לא היא, ואמרו אולי זה זז לכתבנית.

עפרה דונסקי: המורים נכנסו לוועדות ודיברו בדם ליבם.

עפרה דונסקי: אני יושבת כבר יומיים שם מצאת החמה עד צאת הנשמה, ושומעת שהם מדברים בדם ליבם ומרגישים שהם דיברו לקיר.

עפרה דונסקי: ראש הוועדה קיבל הנחיה לומר, כי משרד החינוך ממליץ על פיטורין מנהליים מטעמי קיצוץ ותקציב.

עפרה דונסקי: המורים אומרים, בשביל מה באנו.

מל פולישוק-בלוך: אני רוצה לומר לכם, שאף אחד לא רוצה להיות בהליך הזה, לא מהצד של המפוטר ולא גם מהצד של המפטרים, אני מאמינה.

מל פולישוק-בלוך: זה הליך נוראי, והוא עוד יותר נוראי בצורה שהוא נעשה, תוך הכפשה של אלה שנאלצים ללכת.

מל פולישוק-בלוך: בנוסף לשני העוולות האלה, הוא גם נוראי כי הוא מיותר.

מל פולישוק-בלוך: זו הנקודה המרכזית.

מל פולישוק-בלוך: לפעמים אנו עושים דברים נוראיים כי אין ברירה, אבל כאן יש ברירה.

מל פולישוק-בלוך: זה האבסורד הגדול והחלמאות הגדולה של כל המערכת.

מל פולישוק-בלוך: רונית, את חייבת לתת לנו תשובה עכשיו.

מל פולישוק-בלוך: אנחנו יכולים לצאת מזה, וזה תלוי בכם.

מל פולישוק-בלוך: נשמעה כאן הצעה, ואתם צריכים להגיד לנו אם אתם מוכנים לבצע אותה.

יולי תמיר: אם לא, אנחנו נצטרך להעיד מפה, של מי היתה הנכונות ומי סרב.

יולי תמיר: זו צריכה להיות האמירה של הוועדה.

יולי תמיר: אם זה יתקבל נברך על כך, אבל אם זה לא יתקבל, צריך לדעת למי היתה הנכונות ולמי לא.

גילה פינקלשטיין: ממילא בכל שנה פורשים 5,000 מורים.

גילה פינקלשטיין: שיפרשו אלה שרוצים לפרוש.

מל פולישוק-בלוך: אני חושבת שהכל נאמר, מלבד התשובה האחרונה של המנכ"לית.

4400: אני מתחייבת, שאם אנחנו נתחיל בספטמבר הקרוב ביישום חלקי ומוסכם של שינוי במערכת החינוך, כל המורים שיצטרכו לעזוב את המערכת ייצאו בתנאים של עידוד פרישה, כאשר חלקם יהיו מורים שיאמרו רוצה אני, וחלקם יהיו מורים שאנחנו, בתיאום עם הארגונים, נאמר אנחנו רוצים.

4400: כולם ייצאו בתנאים מכובדים ואנושיים של עידוד פרישה.

קריאה: כמה?

מל פולישוק-בלוך: את זה לא נעשה פה.

4400: אני מוכנה מחצית, אבל אפשר לדון בכך.

מל פולישוק-בלוך: יוסי, האם יש על מה לדון?

יוסי וסרמן: זה מזכיר לי את הסיפור על החתול שמנסה לתפוס את הזנב שלו ולעולם לא יצליח לתפוס אותו.

יוסי וסרמן: אנחנו אמרנו, שאם תודיע עכשיו המנכ"לית כי היא מבטלת את הליך הפיטורין, אנחנו חוזרים למשא ומתן הערב, היום, עכשיו, מיידי.

4400: ומה יקרה בספטמבר?

יוסי וסרמן: מה אומרת המנכ"לית?

יוסי וסרמן: המנכ"לית אומרת, קודם כל אנחנו נחליט שבספט

יוסי וסרמן: מבר תהיה רפורמה ואז נבטל את הליך הפיטורין.

4400: אני מציעה שנעשה את זה בד בבד.

4400: אני מתחייבת, תתחייב גם אתה.

יוסי וסרמן: אנחנו מבקשים שהליך הפיטורין יבוטל עכשיו.

4400: האם אתה רוצה שבספט

4400: מבר לא יקרה כלום?

יוסי וסרמן: אנחנו מבקשים שהליך הפיטורין יבוטל עכשיו, היום, ואז אנחנו נתחיל לדון היום על מה שיהיה בספטמבר.

4400: מה זה לדון?

4400: כמו שדנו חצי שנה.

4400: תתחייב שבספט

4400: מבר תהיה התחלה של משהו, שאתה תגדיר אותו והוא יהיה מוסכם.

4400: אתם משחקים איתנו את המשחקים האלה כבר חודשים.

4400: נמאס לי! אנחנו לא יכולים להתחיל בספטמבר מערכת חינוך כמו שהיא.

עפרה דונסקי: היא אומרת שייצאו מכתבים ב-31 למאי.

4400: לא ייצאו.

4400: נעשה את הדברים בד בבד.

מל פולישוק-בלוך: לא ייצאו מכתבי פיטורין.

4400: תתחייבו.

4400: תתחייבו שבספט

4400: מבר אנחנו ביחד, באופן מוסכם ורק על מה שנסכים, נתחיל ביישום חלקי של המלצות שאנחנו מסכימים עליהם ביחד.

4400: בד בבד אני מתחייבת, שהמורים שייצאו, ואני מתחייבת שגם זה לא יהיה בהיקף הזה, כולם ייצאו בתנאים של עידוד פרישה.

4400: אתם ואני נקבע ביחד מי ייצא, כאשר לחלק האחר ניתן לבחור ולהגיד שהם רוצים לצאת, אפילו שאני לא התכוונתי שהם ייצאו.

יוסי וסרמן: מכאן אנחנו עוברים לבניין ממול.

יוסי וסרמן: יש לנו ישיבה אצל הממונה על השכר.

יוסי וסרמן: אם ישנה שם קביעה של משרד האוצר שהוא תומך בעמדה של משרד החינוך, שלא יהיו פיטורין ויהיו פרישות מוסכמות עם עידודי פרישה, אנחנו מתחילים לדון על ביצוע הרפורמה בספטמבר.

4400: תגיד, שמתחילים במשהו.

4400: על תסחבו אותנו כמו שעשיתם חצי שנה.

4400: אמרתי שנבצע דברים שעליהם נסכים.

4400: אני מתוסכלת, כי אני מדברת לקיר.

קריאה: האם את רוצה שנסכים למה שאת רוצה, או נסכים לבנות חדרים וכו'?

2396: אני מציע שנעבור לחדרי האוצר ונחליט שם על מה נסכים.

2396: אל תעשו את זה עכשיו.

4400: אני כבר מדברת לעצמי בלילה וביום.

קריאה: אתם רוצים רק הסכמה שלכם.

4400: מי אמר דבר כזה?

4400: אל תעזי אפילו לומר דבר כזה.

2396: אנחנו נעבור לאוצר ונדון שם על מה מסכימים.

מל פולישוק-בלוך: למי שעכשיו רק נכנס לדיון, יש הרגשה שאנחנו התקדמנו ואנחנו כמעט מסכימים.

מל פולישוק-בלוך: האמת היא, שאנחנו היינו בסיטואציה הזו כבר כמה וכמה פעמים, וצד זה או אחר הלך אחורה וזה לא הגיע לידי פתרון.

מל פולישוק-בלוך: לכן, אני רוצה לסכם את הישיבה ולומר דברים ברורים.

מל פולישוק-בלוך: ועדת החינוך רואה בחומרה יתרה את ההתנהלות, במיוחד של שרת החינוך, בשימוש בפיטורין בצורה לא עניינית, אלא כמכשיר ציני, מכוער והרסני להכריח את המורים לקבל את הרפורמה שהיא מובילה.

מל פולישוק-בלוך: זה דבר ברור שנאמר פה בוועדה.

מל פולישוק-בלוך: לפי מה שאני למדתי במשפט מנהלי, זה שימוש אסור, שימוש לא חוקי בכוח שלטוני במדינה מתוקנת.

מל פולישוק-בלוך: זו החלטה פוליטית-שרירותית ושימוש בסמכות שלא כדין.

מל פולישוק-בלוך: אני מאוד בעד רפורמות, אבל השלטון צריך לדעת איך לנהל אותן.

מל פולישוק-בלוך: אנחנו שמענו כאן רק על קצה הקרחון את הסיפורים המזעזעים שכל אחד מה-4,5000 מורים עובר, אבל אפשר לספר עוד הרבה סיפורים כאלה.

מל פולישוק-בלוך: התפקיד של שרת החינוך הוא להציל את החינוך.

מל פולישוק-בלוך: התפקיד של שרת החינוך בעזרתנו חברי הכנסת, כאן בוועדת החינוך ובוועדת הכספים, למנוע את הקיצוץ הנוסף בתקציב החינוך, כי הקיצוץ הנוסף יביא להרס טוטלי של מערכת החינוך, וגם את זה שמענו כאן מכל הגורמים.

מל פולישוק-בלוך: אנחנו קוראים לשרת החינוך לבטל לאלתר את הליך הפיטורין, לשקם את מערכת היחסים עם המורים ולהוביל כבר היום, בשיתוף ובהבנה, את הרפורמה בחינוך.

מל פולישוק-בלוך: אנחנו מכירים ומוקירים את העבודה המסורה של המורים, ואנחנו מכירים גם בעובדה שיש מורים שלא צריכים להיות במערכת.

מל פולישוק-בלוך: אנחנו לא מסתירים את האמת משום צד.

מל פולישוק-בלוך: כל מה שאנחנו רוצים, הוא לשפר את מערכת החינוך.

מל פולישוק-בלוך: זו המטרה של כולנו.

מל פולישוק-בלוך: אני חוזרת על משפט נכון שנאמר פה, התלמידים הם המטרה.

מל פולישוק-בלוך: מדובר במערכת החינוך ובעתידה של מדינת ישראל.

מל פולישוק-בלוך: במעבר מהחדר הזה לחדר האוצר יש לכם זמן לקבל את ההמלצה שלנו, להסכים להצעה של מנכ"לית משרד החינוך, שנראית על פניה ראויה והגונה, ולעמוד מאחוריה.

מל פולישוק-בלוך: יש פה נציג של האוצר.

מל פולישוק-בלוך: אני רוצה לומר, שאם מישהו באוצר יעשה בעיות, אנחנו נוכל לטפל בזה דרך ועדת כספים ודרך ועדת חינוך.

יולי תמיר: אין לכם רוב בוועדת כספים, וההצבעות שלנו הן ההצבעות הקובעות.

איוב קרא: אם אתם מתכוונים אלי, אני בעד המורים.

איוב קרא: אני חושב שחשוב לשים את הכל על השולחן.

איוב קרא: שלא יהפכו את המאבק למאבק פוליטי.

מל פולישוק-בלוך: קיבלנו עוד חיזוק.

מל פולישוק-בלוך: אנחנו נילחם ביחד, אבל ארגוני המורים, במיוחד ראשי ארגוני המורים שיושבים פה בחדר, צריכים להבין שגם להם יש אחריות.

מל פולישוק-בלוך: גם להם יש את אותו פרפר ביד.

מל פולישוק-בלוך: הם צריכים לדעת מה הם הולכים לעשות, האם הם הולכים רק עם האגו, או שהם הולכים גם עם הלב והשכל.

מל פולישוק-בלוך: הם צריכים ביחד עם מנכ"לית משרד החינוך להוביל אותנו לעתיד נכון.

מל פולישוק-בלוך: זה בידיים שלם.

מל פולישוק-בלוך: תודה רבה לכולם, הישיבה נעולה.